Fiksni mesečni troškovi za novajlije preduzetnike u prvoj godini poslovanja prosečno će iznositi 6.750 dinara, a za privredna društva 12.750 dinara. Osim mesečne cene održavanja računa i e-bankinga, u te troškove uračunate su i obavezne knjigovodstvene usluge, koje su ujedno i najskuplja stavka, proračun je NALED-a, prenosi eKapija.\nZa osnivanje minimum 1.860 dinara\nKada je reč o troškovima osnivanja firme, preduzetnicima je minimalno potrebno 1.860 dinara, dok osnivač privrednog društva u startu najmanje treba da odvoji 7.620 dinara. U cenu su uračunati naknada za osnivanje društva, troškovi registracije i objave osnivačkog akta, overa osnivačkog akta i OP obrasca, izrada pečata (opciono, ali košta 2.000 dinara) i osnovni novčani kapital. Početnici u poslovanju ipak treba da znaju da odnedavno ne moraju da koriste pečat u poslovanju s bankama, a takođe, nisu u obavezi ni da izdaju papirne fakture i dostavljaju ih partnerima poštom.\nPočetni troškovi nisu veliki\nNovu meru poreskog oslobođenja ne mogu da koriste jedino preduzetnici paušalci, jer se po Zakonu o porezu na dohodak građana samo preduzetnik i preduzetnik poljoprivrednik mogu opredeliti na ličnu zaradu. Prvi koraci u biznisu, podrazumeva se, počinju pribavljanjem dokumenata koji su potrebni pre registracije u Agenciji za privredne registre (APR): odabir forme poslovanja i delatnosti, određivanje naziva firme, izbor knjigovođe…\nBez upisanog staža\nNovina je da baš od 1. oktobra poslovno ime preduzetnika obavezno mora da sadrži ime i prezime preduzetnika, oznaku "preduzetnik" ili "pr" i adresu na kojoj posluje. Dobra vest za sve novajlije je da firme mogu da registruju elektronskim putem, a e-prijava se popunjava u aplikaciji dostupnoj preko portala APR-a, gde je omogućeno i elektronsko plaćanje platnim karticama. Naknada za to staje 1.000 dinara. Sledeći korak je prijava na obavezno socijalno osiguranje. Korisnici mere poreskog oslobođenja ostvaruju pravo na zdravstveno osiguranje, dok doprinose za obavezno osiguranje za njih plaća država.\nDa bi novajlije u biznisu ostvarile ovo pravo, potrebno je da se prijave na Centralni registar obaveznog socijalnog osiguranja (CROSO). Važan podatak za sve njih je i da im za tih 12 meseci, na koliko je oročeno oslobođenje od plaćanja poreza i doprinosa na zarade, neće teći staž – ni poslodavcu ni novozaposlenima, prenosi eKapija.\nPoreska prijava obavezna\nDa bi mogli da posluju treba da otvore i račun kod banke. Otvaranje računa za pravna lica u većini banaka se ne naplaćuje, ali postoje određeni troškovi – uplata osnovnog novčanog kapitala za privredna društva (za doo najniži zakonom predviđen iznos je 100 dinara), mesečnog održavanja računa oko 450 dinara i naknada za e-banking oko 300 dinara. Na kraju, novajlijama preostaje još da podnesu poresku prijavu preko portala Poreske uprave, i to u roku od dve nedelje od dana upisa u APR.\n(VIDEO) Vladimir se vratio iz Nemačke i napravio "srpski ibej"\nZeleno svetlo za bezbedan stiropor\nMARIJA JE MEDICINSKA SESTRA KOJA NIJE OTIŠLA U NEMAČKU Dala je otkaz i pokrenula biznis\nKAKO JE SRPSKI SOK OD DRENJINA DOSPEO U MEKSIKO Marko ima malu firmu na Kopaoniku, ali i klijente iz CELOG SVETA\nPitali smo ga kako, a odgovor Marka Pantovića koji u raškom selu podno Kopaonika uspešno razvija proizvodnju zdrave hrane, neočekivano je glasio - "jednostavno lako".\nZARAĐUJU 2.000 EVRA, A BAVE SE ADMINISTRACIJOM U Srbiji ima 50 ovakvih kompanija, a njihove rezultate koristi baš svaki građanin\nNjihov posao je dobro plaćen, i do 2.000 evra mesečno. Istovremeno je stresan, human i društveno koristan. Bave se administracijom, rade u firmama koje u Srbiji zapošljavaju od troje do stotinak ljudi, posao često nose kući, a fokus je na zdravstvu.\nSA 20 OSNOVAO FIRMU KOJA DANAS ZAPOŠLJAVA CRNU GORU, A SADA NA ČELU NOVE KOMPANIJE "Okružite se boljima od sebe"\nUvereni smo da je većina mladih na Balkanu, odnosno rođenih pre i za vreme ratova, odrasla u sličnim uslovima i pod sličnim uticajima. Učili su slično gradivo u školi, bili sličnog ekonomskog statusa, radovali se sličnim radostima i tugovali zbog sličnih problema. Naravno, uvek postoje izuzeci.\nLJUBICA IZ BRUSA OD DOMAĆE VUNE PRAVI ĆILIME I ĆEBAD ZA CEO SVET Tkaju ih žene u tri sela, a kupuju stranci\nVreme na poslu najčešće provodi u automobilu jer su joj saradnice raštrkane po Srbiji. Dok jedne obilazi kako bi videla kako ide njihov rad i odnela im vunu, paralelno traži nove, jer posla ima sve više, a žena obučenih za rad na razboju sve manje. Priča mi da je zovu i devojke koje žele da uče, paradoksalno – javljaju se iz velikih gradova, dok se u malim sredinama na pletenje i tkanje još uvek gleda kao "na nešto iz prošlih vremena".\nElektrični bicikli sve su popularniji, a Srbija ima svog proizvođača - kompaniju "E prime", jednog od dobitnika priznanja PKS za brendove u usponu "Najbolje iz Srbije 2019".\nDa se vremena menjaju i da se u Srbiji može zaraditi više nego u nekim zemljama Evrope, potvrđuje primer zavarivača koji su angažovani na izgradnji Turskog toka, koji su plaćeni mesečno od 4.000 do čak 7.000 evra.\nNA OGLAS MILIJARDERA JAVILO SE 20.000 ŽENA Ko ide na Mesec?\nNakon to je japanski milijarder Jusaku Maezava objavio oglas da traži ženu koja će sa njim putovati na Mesec, stiglo je vie od 20.000 prijava.\nPrinos kukuruza do 14 tona po hektaru\nKukuruz, tradicionalno najzastupljenija žitarica u Pomoravlju, Resavi i Levču, zasejan na oko 50.000 hektara, u izvanredno je dobrom stanju i obećava prinos od 14 tona po hektaru.\nJAPANCI u ARILJU Oduševljeni srpskom malinom, najviše im se sviđa cena\nNa inicijativu Ministarstva poljoprivrede, opštinu Arilje je posetila japanska privredna delegacija. Prvi bilateralni sastanak održan je u zgradi opštinske uprave, gde je došlo do upoznavanja sa srpskim crvenim zlatom – malinom, kao i sa proizvodima od ovog voća. Japanska delegacija je izrazila interesovanje za održavanje još jednog sastanka na kojem će se konkretizovati dogovor u vezi sa izvozom maline na daleki istok.\nDUALNO OBRAZOVANJE U Srbiji da rade u "Rols-Rojsu"\nDosta dece u Srbiji školuje se po dualnom modelu, već su na obuci u kompanijama, a među njima i oni koji uče da prave motore za "Rols-Rojs" i delove za avione, rekao je Marko Čadež, predsednik Privredne komore Srbije, na konferenciji "Dualno obrazovanje - znanje za budućnost".


DIDS 2017 i RIF 2017 uživo i preko Interneta – SRBIJA NEWS\nOko 600 posetilaca prijavilo se za DIDS 2017 – Osmu godišnju konferenciju o razvoju Interneta u svetu i na .RS i .SRB domenskim prostorima Srbije.\nDan internet domena Srbije se ove godine održava 7. i 8. marta, pod sloganom „Tajne internet pretraga: Traži, Nađi, Poseti“. Drugog dana je već uobičajeni Regionalni internet forum – RIF 2017.\nSvi koji ne mogu da budu posetioci uživo, program DIDS-a mogu da prate i preko Interneta, pre svega na sajtu na adresama dids.rs iдидс.срб, preko sajta i Fejsbuk stranice RNIDS-a, kao i na brojnim sajtovima medijskih pokrovitelja: RTS, Politika, B92, Blic, Južne vesti, LajvTV, Netokracija, ITdogađaji i Tajmlajn.\nInternet prenos DIDS-a počinje 7. marta, u 10.00 i traje do 15.30, a pitanja za učesnike mogu da se postavljaju i putem Tvitera, uz hešteg #dids2017.\nRIF 2017 može da se prati uživo 8. marta, od 10.00 do 16:45, preko sajta rif.rs i риф.срб\nLinkovi za internet prenos 7 marta!\nOve sedmice: 15178\nOvog meseca: 75224


Na Kosovo vraćeno 6.000 emigranata\nOd početka godine na Kosovo je vraćeno više od šest hiljada ljudi koji su od tada emigrirali u zapadnoevropske zemlje, objavila je agencija Kosova lajv (kosovalive.com), pozivajući se na zvanične izvore.\nPredstavnik za migracije u kosovskom Ministarstvu unutrašnjih poslova Valjon Krasnići rekao je za Kosova lajv da je najviše stanovnika Kosova vraćeno iz Nemačke, a da ih ima i iz Mađarske, Austrije, Švedske, Švajcarske i drugih evropskih zemalja. ;\n"Iz Nemačke ima povratka skoro svake nedelje. Od 1. januara do juče vratilo se nešto više od šest hiljada Kosovara, što je više nego prošle godine, kada je vraćeno oko 4.600 ljudi", rekao je Krasnići.\nPrema njegovim rečima, u utorak 26. maja najavljen je povratak oko 100 gradjana Kosova, koji su emigrirali u zapadnoevropske zemlje, a za 2. jun najavljen je povratak nove grupe.\nPrištinska agencija prenosi i izjavu ministra unutrašnjih poslova Bavarske Joakima Hermana, po kojoj će vraćanje kosovskih emigranata biti "dosledno" nastavljeno.\nU razgovoru za Kosova lajv jedan od emigranata Besim Beriša, koji je u februaru odlučio da napusti Kosovo i emigrira u Nemačku, kaže da je odlučio da se vrati kući zbog teških uslova u jednom od nemačkih kampova za zbrinjavanje imigranata i zbog male verovatnoće da će dobiti azil.\n"Već četiri meseca sam u Nemačkoj i ohladile su se nade da ćemo imati priliku da dobijemo azil. Na Kosovu sam ostavio roditelje, ženu i malu decu, zbog kojih sam jako uznemiren. Vidi se da su mogućnosti da se ovde nešto radi minimalne, dakle svojevoljno sam potpisao da se vratim na Kosovo", rekao je Beriša.\nOn je kazao da se nada da proces povratka neće trajati dugo i da će po povratku na Kosovo dobiti nazad svoj posao taksiste, čime se bavio poslednjih sedam godina.


Tanjug 16. maja 2022. 12:03\nHELSINKI – Ruski izvoz električne energije u Finsku sveden je na nulu, pokazuju današnji podaci finskog operatera sistema za prenos energije Fingrida, nakon što je ruska kompanija Inter RAO najavila prošle nedelje da će prekinuti isporuke jer Finska nije platila račun.\nKako prenosi Rojters, Inter RAO je saopštio u petak da će od subote u 1:00 h posle ponoći po lokalnom vremenu prestati da izvozi struju u Finsku „do daljeg“ jer nije izmiren račun za struju koja je od 6. maja prodata preko panevropske berze Nord Pul.\n„Zbog ovih ograničenja plaćanja za isporučenu rusku električnu energiju više se ne mogu izvršavati. Suspenzija je stoga više posledica, a ne ruska kontramera“, naveli su Fingrida.\nFinski operater, prema čijim podacima Rusija učestvuje sa oko 10 posto u podmirivanju ukupne potrošnje struje u Finskoj, saopštio je prošlog meseca da se pripremio za mogućnost da Rusija smanji isporuke električne energije ograničavanjem kapaciteta prenosa za trećinu, dodaje britanska agencija.


OEBS: Popraviti uslove u pritvornim ustanovama\nUslovi za život u pritvornim ustanovama na Kosovu su zadovoljavajući, ali još postoje problemi koje treba da reše relevantne institucije, navodi izveštaj koji je Misija OEBS-a na Kosovu predstavila danas.\nIzveštaj, nazvan „Ulovi u pritvornim ustanovama na Kosovu“ procenjuje uslove za život u pritvornim ustanovama širom Kosova. Izveštaj ukazuje da su uslovi u suštini zadovoljavajući. „Problem nedostatka prostora i prenatrpanost treba rešiti u broju pritvornih ustanova. Razloge za zabrinutost predstavljaju i neadekvatno prirodno osvetljenje i protok vazduha u nekim ćelijama, toaleti i kupatila u lošem stanju kao i neadekvatan prostor za vežbanje na otvorenom u nekoliko pritvornih centara“kaže se u delu izveštaja koji je OEBS dostavio KIM radiju. Izveštaj je zasnovan na aktivnostima nadgledanja Misije koje su sprovedene tokom 2009 i 2010. godine i treba da posluži kao sredstvo koje će pomoći institucijama da uklone identifikovane nedostatke. Izveštaj takođe pohvaljuje odličnu saradnju kosovske popravne službe u sprovođenju aktivnosti nadgledanja. „U suštini, standardi u ustanovama kosovske popravne službe su zadovoljavajući. Međutim,. treba preduzeti korake kako bi se obezbedila veličina ćelija dovoljna za broj pritvorenika i ispunili međunarodni standardi“ – rekla je Suzan Heintz, direktor OEBS-ovog odeljenja za ljudska prava i zajednice. „Lokalne institucije treba da pojačaju svoje napore kako bi osnovale održiv lokalni mehanizam za nadgledanje pritvora. Takav mehanizam bi koordinisao napore raznih lokalnih organizacija i institucija koje rade u oblasti nadgledanja pritvora“, zaključila je Heintz.


Među najvećim problemima u regionu je situacija u BiH.\nTo je izjavio kandidat za novog američkog ambasadora u Srbiji Kristofer Hil i naveo da je to zbog pokušaja RS da se povuče iz zajedničkih institucija i samostalnog delovanja srpskog člana predsedništva Milorada Dodika.\nU odgovoru na pitanja senatora Spoljnopolitičkog odbora Senata, Hil je rekao da ga zabrinjava niz pitanja koja se tiču Srbije i Zapadnog Balkana.\n“Trebalo bi da blisko sarađujemo sa Srbima na zajedničkom stavu da moramo da podržimo jedinstvo Bosne. Srbi ne treba da imaju iluzije da ćemo se zalagati za neke jednostrane promene u Bosni. Treba da stavimo do znanja da je budućnost Republike Srpske u Bosni, a ne u nekom drugom entitetu”, naglasio je Hil\nNEWER POSTStranci dali rok liderima ili idu sankcije i izolacija\nOLDER POSTSutra protest radnika i blokada Nacionalnog parka Sutjeska


Šef poslaničke grupe Dosta je bilo u Skupštini Srbije Saša Radulović pitao je danas premijera Aleksandar Vučića da li se „otimanjem“ od penzionera, odnos smanjem penzija, plaća nesposoban menadžment Er Srbije i Železare Srbije koje posluju sa gubitkom.\n„Da li su to penzioneri sa tih 180 miliona evra koliko im je oteto finansirali nesposoban menadžment Er Srbije i Železare Smederevo“, pitao je Radulović.\nOn je kazao i da azerbejdžanska kompanija, koja je zadužena za 40 kilometara deonice puta Ljig-Preljina ima povlašćene uslove i da „kupi kajmak“ od tog posla i uzima profit, dok su podizvodjači srpske gradjevinske firme koje rade sve poslove sa svojom mehanizacijom i radnom snagom, a od toga nemaju ništa.\n„Premijer je juče dao izjave u vezi Kuršumlijske banje i rekao da su za to što u banji nije uveden red kriva dešavanja ih 2000-tih. Pitam ga da li zna da je ovo 2016. godina, da je prošlo četiri godine otkako je na vlasti i zašto nije ništa uradjeno na uvodjenju reda i kada će preuzeti odgovornost i prestati da okrivljuje nekog drugog“, rekao je Radulović.


Radošević: Ekološke posledice kineskih investicija – My Blog\nRadošević: Ekološke posledice kineskih investicija\nZagađenje vazduha skraćuje život za tri do četiri godine i izaziva 8,8 miliona prevremenih smrti.\nU najzagađenijim delovima Azije životni vek je skraćen za šest godina (Kina) i osam godina (Indija) sa kojima je Srbija po zagađenosti u istom rangu.\nOd posledica zagađenog vazduha godišnje nam umire 10-15.000 građana dok troškovi lečenja bolesti od posledica zagađenog vazduha iznose jednu milijardu evra.\nRešavanje problema zagađenja državu bi koštalo 2,4 milijarde evra. Ako se ništa ne promeni, tokom sledećih deset godina očekuje se da 150.865 građana Srbije (grad veličine Kragujevca) izgubi život usled zagađenja vazduha. Od ovog broja 75.261 građana se odnosi na Beograd.\nPostavlja se pitanje kada će Srbija biti spremna da postane član EU kada se zna da ova vlast proteklih devet godina nije uradila ništa da reši ekološke probleme? Srbija mora da ispuni sve ekološke norme iz Poglavlja 27 „Životna sredina i klimatske promene“ koje će nas koštati 15 milijardi evra (procena Evropske komisije).\nSvakodnevne žalbe i upozorenja građana državi da nam najveći zagađivači poput termoelektrana u Obrenovcu, Lazarevcu i Kostolcu, petrohemijski industrijski kompleksi u Pančevu i Novom Sadu, kineskog basena Ziđin u Boru, kineske Hestil železare u Smederevu, hemijskog postrojenja u Sevojnu, fabrika cementa u Popovcu, Kosjeriću i Beočinu i drugi truju građane državu nikada nije ni interesovalo.\nPodatak da 16 zastarelih elektrana na ugalj na Zapadnom Balkanu zagađuje isto kao 250 elektrana u EU takođe nije previše uzbudila državne institucije.\nZaposleni u najvećim zagađivačima ne shvataju da će im se životni vek skratiti za šest do osam godina ako nastave da rade okruženi zvanično najzagađenijim vazduhom na svetu!\nU proteklih devet godina ništa nije urađeno u rešavanju ekoloških problema koji su se u međuvremenu dosta pogoršali, pa se Odbor za ekologiju i životnu sredinu u saradnji sa internacionalnim sekretarima SSP obratio institucijama EU koje su uputile pismo, potpisano od strane 26 poslanika Evropskog parlamenta, komesaru Oliveru Verheljiju u kojem traže da se obrati posebna pažnja na ekološke posledice koje su ostale iza kineskih investicija.\nU svetu ovo predstavlja neviđeni skandal da EU više štiti interese građana Srbije od Vlade Republike Srbije čiji je to zadatak!\nRešenje je jednostavno. Kada bi inspekcije radile svoj posao, bez pritisaka vlasti, svaka kompanija bi poštovala ekološke propise ili bi morala da plati astronomske kazne i da prestane sa radom. Srbija je od ekoloških taksi u 2019. godini zaradila 85 miliona evra. Građani treba da odluče da li žele da im neko i dalje ugrožava živote njihovih najmilijih ili će da se pobune?\nIgor Radošević, predsednik Resornog odbora za ekologiju i životnu sredinu Stranke slobode i pravde\nTekst preuzet iz Danas-a\nPreviousPrevious post:SSP Kragujevac: Ekološka bomba nadomak centra gradaNextNext post:SSP Bor: Vlast rasprodaje zemlju hraniteljku


IZVEŠTAJ SA PRODUKTNE BERZE od 8. do 12. novembra PAD cene kukuruza i stoje, pšenica se stabilizovala – Plodna Zemlja\nPšenica je uzela apsolutni količinski primat, sa ukupno prometovanom količinom od 2.800 tona. Početkom nedelje, Vlada Srbije je, na predlog Ministarstva trgovine, turizma i telekomunikacija, donela Uredbu o obaveznoj proizvodnji i prometu hleba od brašna T-500, čime je maloprodajna cena hleba od brašna tog tipa ograničena na maksimalnih 46 dinara u narednih šest meseci sa mogućnostima produženja. Planirana je intervencija iz robnih rezervi od 30.000 tona brašna. Ovakva odluka je kratkoročno uticala na smirivanje cene.\nBerzanski ugovori na paritetu FCA su zaključeni po ceni od 31,00 din/kg bez PDV-a sa klauzulom “gratis lager” do 31. decembra, odnosno 32,10 din/kg na paritetu CPT sa isporukom robe od 15. do 31. januara 2022. godine. Nakon izveštaja USDA, svetske krajnje zalihe ove žitarice su korigovane na niže u odnosu na prošlomesečnu procenu (sa 276,5 mil t na 275,8 mil t). U ovom kontekstu, pšenica na Euronext-u je zabeležila rast, što je uticalo i na cenu na domaćem tržištu. Tražnja je bila intenzivnija, a krajem nedelje ugovor je zaključen na cenovnom nivou od 31,50 din/kg bez PDV-a sa preuzimanjem do 31. decembra. Ponderisana cena je iznosila 31,03 din/kg bez PDV-a (34,13 sa PDV-om).


Kosovske bezbednosne snage Archives - GracanicaOnline.info\nOznaka: Kosovske bezbednosne snage\nHaradinaj: Kod našeg severnog suseda još uvek na snazi Miloševićev režim\nFoto V. ĆUP; GračanicaOnlajn: Ramuš Haradinaj\nKosovski premijer Ramuš Haradinaj je objavio na svom fejsbuk profilu da je srpska policija, na administrativnom prelazu Jarinje jutros privela Alena i Anela Ujkanovića, pripadnike Kosovskih bezbednosnih snaga.\nViše „Haradinaj: Kod našeg severnog suseda još uvek na snazi Miloševićev režim“→\nObjavljeno 19. januara 2019. 19. januara 2019. by Vladislav ĆupU kategoriji PolitikaTagged administrativni prelaz Jarinje, Kosovske bezbednosne snage, privela, Ramuš Haradinaj, srpska policija, Ujkanović\nSkupština u fokusu – Izglasan zakon o vojsci Kosova\nSvi prisutni poslanici Skupštine Kosova izglasali su set od tri zakona kojim su Kosovske bezbednosne snage transforisane u Vosjku Kosova. Predsednik Skupštine Kosova, Kadri Veselji je na kraju sendice građanima čestitao. Predstavljajući prve kadete kosovske vojske rekao je da su oni od danas u pripravnosti.\nViše „Skupština u fokusu – Izglasan zakon o vojsci Kosova“→\nObjavljeno 15. decembra 2018. 16. decembra 2018. by Vladislav ĆupU kategoriji TV EmisijeTagged vojska Kosova, Kosovske bezbednosne snage, Skupština Kosova, Skupština u fokusu\n4. juna 2020., 19:24


Portland: Hapšenja, zaplene šipki i drugog oružja tokom protesta ultradesničara i antifašista\nUltradesničari na ulicama Portlanda (Foto: AP/Noah Berger)\nPortlandska policija uhapsila je najmanje trinaest osoba i zaplenila metalne šipke, biber sprej i druga oružja tokom okupljanja ultradesničara i kontramitinga antifašističkih aktivista u tom gradu. Policija nije precizirala ko je među privedenima: ultradesničari, antifašisti ili predstavnici obe strane.\nTina Džouns, portparolka policije Portlanda, saopštila je da je jedna povređena osoba transportovana ambulatnim kolima – dok su preostale tri pregledali medicinari na terenu. Njihove povrede bile su lakše prirode, rekla je Džouns.\nPrema njenim rečima u gradu se okupilo oko 1200 ljudi tokom prepodneva – a njihov broj se tokom popodneva smanjio na 400 tokom popodneva.\nU širem području centra grada policija je postavila barikade kako bi onemogućile kontakt suprotstavljenim grupama.\nSkup ultradesničara u Portlandu\nSkup ultradesničara organizovala je grupacija Ponosni dečaci (Proud boys) koju je nevladina organizacija Južni centar za siromaštvo (Southern Poverty Law Center) označila kao grupu koja promoviše mržnju. Osim nje uključene su Američka garda (American guard), Tropostotni (Three Percenters), Poštovaoci zakletve (Oathkeepers) i Dnevni jurišnici (Daily Stormers).\nPrema podacima Južnog centra za borbu protiv siromaštva radi se o belim nacionalistima koji promovišu ekstremističke i neonacističke stavove.\nNasuprot njima je portlandska antifašistička grupa koja je pozvala svoje pristalice da se masovno okupe u gradu.\nAntifašistički aktivisti sa napisima "Premoć belaca je terorizam"\nMnoštvo lokalnih, državnih i federalnih policijskih agencija, uključujući i federalni istražni biro (FBI) sjatilo se u grad u kome se očekivalo da će se na skupu ultradesničara pojaviti pristalice te ideologije širom zemlje.\nPrema rečima Teda Vilera (Ted Wheeler), gradonačelnika Portlanda, u gradu je raspoređeno oko 1000 policajaca koji će biti angažovani kao ispomoć Državnoj policiji Oregona, drugim policijskim službama, kao i Federalnom istražnom birou.\nViler se pridružio zajedničkoj izjavi religijskih i poslovnih zajednica u kojoj su upozorili da govor mržnje nije dobrodošao u taj Portland.\nDonald Tramp, predsednik Sjedinjenih Država, objavio je na društvenoj mreži Tviter da se dešavanja u Portlandu pomno prate. Takođe, kako je naveo, razmatra se da se organizaciji Antifa dodeli status terorističke organizacije.\nNije međutim jasno na šta je predsednik Tramp konkretno mislio s obzirom na to da u SAD ne postoji mehanizam kojim bi domaća organizacija bila registrovana kao teroristička grupa. Stejt department vodi evidenciju stranih terorističkih organizacija, poput Al Kaide, ali ne i sličnu listu američkih organizacija.\nPolicija je u petak uhapsila Džoija Gibsona (Joey Gibson), vođu ultradesničarske grupe Patriotskih molitvenika (Patriot Prayer's), zbog čega je putem društvenih mreža pozvao svoje sledbenike da se što masovnije okupe u subotu.\nBlokirane ulice u gradu Portlandu\nGibson, koji nije organizator subotnjeg skupa ali je u bliskoj prošlosti planirao slične, predao se policiji u petak koja ga je tražila zbog tuče između njegovih desničarskih sledbenika i levičarskih protivnika - u maju mesecu.\nTina Džouns, portparolka portlandske policije, nije želela da govori o konkretnim hapšenjima - potvrdivši da policija istražuje incidente i sukobe koji su se dogodili krajem maja i tokom juna.\nEl Paso i Dejton odaju poštu žrtvama, Tramp obilazi oba grada\nTrampove posete Dejtonu i El Pasu: Protesti i sukobi sa političarima


Bajden se ne kaje zbog oštrih reči na račun Putina - Sputnjik Srbija\n18:32 18.03.2021 Preuzmite kraći link\n„Naš ambasador (Džon) Saliven ostaje u Moskvi. On i njegov tim su u kontaktu sa Rusima“, izjavila je Psaki na brifingu.\nOna je saopštila da Džo Bajden ne žali zbog oštre izjave na račun predsednika Rusije, kada ga je nazvao ubicom.\n„Predsednik je dao direktan odgovor na direktno pitanje“, rekla je Psaki.\nOna je ponovila da se Bajden neće „uzdržavati ni na rečima niti na delima“.\nBez obzira na sve, ona je uverena da će Moskva i Vašington nastaviti saradnju u sferama gde se njihovi nacionalni intresi poklapaju.\nRuski lider Vladimir Putin pozvao je ranije američkog kolegu Džoa Bajdena na javnu diskusiju.\nSutra ili u ponedeljak - Putin predložio Bajdenu javnu diskusiju\n„Da ste nam zdravi“: Kako je Putin reagovao na Bajdenovu izjavu\nRusija 1, SAD


Vesti\t18.02.2010 20:10\nOko 120 radnika preduzeća "Trudbenik gradnja" blokiralo je danas deo Bulevara Kralja Aleksandra u Beogradu ispred Ministarstva ekonomije i regionalnog razvoja, tražeći raskidanje ugovora o prodaji tog preduzeća beogradskoj firmi "Montera" i prijem kod resornog ministra.\nPredsednik Štrajkačkog odbora Milan Živković kazao je novinarima da radnici traže prijem kod ministra ekonomije Mlađana Dinkića kako bi se rešili problemi koji se odnose na odnose sa Upravnim odborom i zaostale zarade iz KMG "Trudbenik", koji je u restruktuiranju.\nOn je rekao da se raskid kupoprodajnog ugovora traži na osnovu revizije koju je izvršila Agencija za privatizaciju, koja je "konstatovala 65,58 odsto pad kontinuiteta i 40 odsto povećane dažbine".\nŽivković je kazao da protesti "Trudbenikovih" radnika traju više od godinu i po i dodao da su oni više puta ponovili zahtev za prijem kod ministra Dinkića, uputivši i zvaničan zahtev, ali nisu dobili odgovor.\nRadnici "Trudbenik gradnje" protestuju od avgusta prošle godine tražeći raskid ugovora, ali i isplatu zarada i doprinosa, koji nisu isplaćeni od početka prošle godine do jula, isplatu bolovanja iz 2008. godine, kao i naknadu troškova - za dolazak i odlazak sa rada, službeni put u zemlji i i inostranstvu - iz prethodnog perioda.\nPreduzeće za projektovanje i gradnju KMG "Trudbenik" iz Beograda prodato je u martu 2008. godine na nadmetanju u Agenciji za privatizaciju za 580 miliona dinara (oko sedam miliona evra) građevinskom preduzeću "Montera" iz Beograda.


Bemax pomaže FK Ibar | Zvanični sajt kompanije Bemax Zvanični sajt kompanije Bemax\nFudbalski klub Ibar dan nakon proslave Opštine Rožaje sa zadovoljstvom je promovisao novog sponzora.\nDrugoligaš iz Rožaja nakon lošeg starta uspio je da napravi reakciju, pobjede protiv Lovćena i Drezge, te bod protiv Dečića u minulom kolu dokaz su da je Ibar spreman da se bori za gornji dio, te da u sezoni povratka u drugoligaškog karavana neće brinuti za opstanak.\nOno što je posebno značajno jeste da Ibar očigledno neće brinuti oko finansija, jer je klub dobio finansijsku podršku od sponzora, kompanije Bemax. Naime, zahvaljujući autoritetu i angažmanu članova uprave fudbalskog kluba Ibar i člana odbora direktora IRF Irfana Husovića i novog sportskog direktora Armina Honsića sponzorski pul ovog kluba jači je za sponzora, firmu Bemax.\n“U svoje ime i ime igrača trenera i brojnih navij ača se zahvaljujem renomiranoj firmi Bemax, što je po ko zna koji put prepoznala prave vrijednosti i pomogla naš klub koji ove sezone bilježi dobre rezultate. Firma Bemax je pokazala svoju društvenu odgovornost i finasijskom injekcijom od 5.000 eura podstakla nas da i u periodu pred nama bilježimo zapažene rezultate”, istakao je Husović.\nDirektor Armin Honsić takođe se zahvalio i kazao da iako je teško privoljeti kompanije da ulažu u sport postoje firme poput Bemaxa, koje služe za primjer i ostalima kako se trebaju društveno odnositi.\nTako će Ibar, koji standardno ima veliku podršku sa tribina, imati mnogo bolju finansijsku situaciju, pa u Rožajama svi ljubitelji fudbala očekuju još bolje rezultate.\n« Na dionici auto-puta ugrađeno 950 tona asfalta\nPrvi metri asfalta na Jugozapadnoj obilaznici biće postavljeni krajem oktobra »


„Posao policije je da bude uz narod i gradjane. Policijske službenike ne interesuje ko je koje nacionalnosti, već isključivo da li je reč o kriminalcima ili poštenim i ispravnim ljudima“, rekao je takodje Stefanović.\n„Ministarstvo unutrašnjih poslova je spremno da saradjuje s lokalnom samoupravom i svim drugim institucijama da do povećanja poverenja dodje. Hoću da gradjani znaju da će policija postupati po njihovim prijavama i da mogu uvek da joj se obrate“, rekao je Stefanović.\n„Insistirao sam da policija zajedno s predstavnicima lokalne samouprave ode u to naselje, razgovara sa građanima i obavesti ih šta je do sada urađeno, rasvetljeno i šta će biti preduzeto“, rekao je Stefanović.


Auto osiguranje - Ford patentirao menjač sa 11 brzina\nAmerička Agencija za patente odobrila je nacrt Fordovog automatskog menjača sa jedanaest stepeni prenosa. U toj kompaniji su saopštili da je zahtev za registraciju patenta podnet da bi se zaštitile nove ideje i da to ne znači nužno da Ford radi na jednom takvom menjaču.\nFord je zahtev podneo još u oktobru 2013, a Agencija je patent prihvatila početkom aprila 2015. godine.\nIdeja o razvoju sistema transmisije sa 10 i više brzina svojevremeno je kritikovana od strane poznatog proizvođača menjača, kompanije ZF.\nŠef ZF-a izjavio je krajem 2012. da automatski menjači sa 9 brzina predstavljaju "prirodnu granicu" u razvoju prenosnih sistema.\nPrema njegovim rečima, eventualna korist od uvođenja većeg broja brzina poništava se usložnjavanjem sistema i povećanjem njegove ukupne mase.\nFord je, međutim, već najavio da će ugrađivati desetobrzinski automatski menjač u model F-150 Raptor za 2016.\nIpak, neizvesno je da li ćemo i kada videti praktičnu upotrebu sistema prenosa sa 11 brzina, s obzirom da američki proizvođač nije želeo da potvrdi da trenutno radi na jednom takvom menjaču.


Mekalister poziva EU da više pomogne Zapadnom Balkanu | EurActiv Serbia\nPredsedavajući Spoljnopolitičkom odboru Evropskog parlamenta Dejvid Mekalister je u kontekstu vanredne situacije zbog epidemije korona virusa pozdravio predloge za proširenje Fonda solidarnosti EU da pokrije najhitnije slučajeve u zdravstvu istovremeno pozivajući da se otvori za sve zemlje Zapadnog Balkana. Ministarka za evrointegracije Srbije pozdravila je poruke iz EP evrokomesarima i izrazila nadu da će EK odgovoriti konkretnim merama.\nEP je nakon što se Evropski savet u oktobru nije dogovorio o otvaranju pregovora sa dve balkanske zemlje odgovorio rezolucijom u kojoj je izrazio razočaranje i naglasio da su obe zemlje ispunile uslove za početak pregovora o članstvu.\n"EU takodje mora da obezbedi odgovarajuću, fleksibilnu i efikasnu podršku u okviru Instrumenta za pretpristupnu pomoć (IPA)", istakao je Mekalister, nemački evroposlanik iz grupe Evropska narodna partija.\nOdluku ministara evropskih poslova o otvaranju pristupnih pregovora sa dve balkanke zemlje 26. marta treba da potvrde i šefovi država ili vlada EU.\nJoksimović pozdravila poruke EP, očekuje finansijsku podršku Srbiji\n"Posebno pozdravljam i naglašavam njihov poziv EК na potrebu da mere koje preduzima EU, posebno postupak odobravanja izvoza medicinske opreme iz Evropske unije, ne smeju da negativno utiču na sposobnost da se i naša i druge države u pregovorima uspešno suprostave pandemiji", kazala je Joksimović, a saopštilo Ministarstvo 24. marta.\nPodržavajući aktivnosti koje Evropska komisija preduzima u cilju podrške ovim državama iz sredstava IPA, programa EU i Mehanizma civilne zaštite EU predsedavajući odbora su podržali predlog da se Fond solidarnosti EU koristi i u slučaju ugrožavanja opšteg javnog zdravlja.\npomoć zapadni balkan


Postignut konsenzus: Crna Gora sjutra dobija pozivnicu za NATO | Glas Muslimana Crne Gore\nDa li će NATO napraviti veliki korak u proširenju i uputiti formalni poziv Crnoj Gori da se pridruži Alijansi biće zvanično saopšteno sjutra. Prema nezvaničnim saznanjima CdM-a iz diplomatskih izvora iz Brisela, sve su prilike da će poziv uslijediti.\n“Najvjerovatnije ćemo sjutra uputiti pozivnicu Crnoj Gori u NATO”, rekao je novinarima u Briselu ministar spoljnih poslova Danske Kristijan Jensen.\nDvadeset osam ministara inostranih poslova NATO-a do sjutra ujutro treba da donese odluku povodom upućivanja pozivnice Crnoj Gori u NATO.\nMinistri bi odluku o upućivanju poziva za članstvo Crnoj Gori mogli i da donesu večeras, ali to neće zvanično saopštiti.\nMeđutim, Televizija Crne Gore kao i svjetske agencije AFP i Gardijan su pozivajući se na diplomatske izvore objavili da su šefovi diplomatija 28 članica NATO-a postigli su saglasnost o upućivanju poziva za članstvo Crnoj Gori.\nZa srijedu je u 9.45 časova zakazana konferencija za novinare u Briselu, na kojoj će generalni sekretar Jens Stoltenberg zvanično saopštiti odluku ministara.\nGeneralni sekretar NATO-a Jens Stoltenberg kazao je juče u Briselu je naša zemlja napredovala u ispunjavanju svojih obaveza, te da bi slanje pozivnice bila istorijska odluka-signal da Alijansa nastavlja sa posvećenošću Zapadnom Balkanu i politici otvorenih vrata.\nOn nije mogao da potvrdi da li će Crnoj Gori biti upućen poziv, poručujući da je to pitanje ministara inostranih poslova, ali diplomatski izvori u Briselu govore da je odluka donijeta.\nStoltenberg je poručio i da će, ako Crna Gora danas dobije pozivnicu, javna podrška građana, reforme i rezultati u oblasti vladavine prava biti jedna od oblasti na kojoj će i dalje biti fokus.\nNATO diplomate su navele da je posljednje proširenje bilo 2009. kada je Alijansi pristupila Hrvatska, te da nakon sedam godina dolazi novo.\nI predsjednik Crne Gore Filip Vujanović izjavio je juče da je “izvjesno” da će Crna Gora dobiti poziv za članstvo u NATO, te da nas od dobijanja pozivnice dijele sati.


Putin razgovarao sa predsednikom Ukrajine - 25.11.2019, Sputnik Srbija\nPutin razgovarao sa predsednikom Ukrajine\nPredsednik Rusije Vladimir Putin razgovarao je telefonom sa svojim ukrajinskim kolegom Vladimirom Zelenskim. 25.11.2019, Sputnik Srbija\nrusija, svet, vesti, vladimir putin, vladimir zelenski\n20:49 25.11.2019 (Osveženo: 21:27 25.11.2019)\nPredsednik Rusije Vladimir Putin razgovarao je telefonom sa svojim ukrajinskim kolegom Vladimirom Zelenskim.\nPutin i Zelenski su razgovarali o problemima sa isporukama gasa, uključujući i pitanja nastavka tranzita i obnove direktnih isporuka ruskog gasa u Ukrajinu, saopštila je pres-služba Kremlja.\nU saopštenju se dodaje da je razgovor održan na inicijativu ukrajinske strane.\n„Uzimajući u obzir samit u ‘normandijskom formatu’ planiran za 9. decembar u Parizu, na inicijativu ukrajinske strane, obavljen je telefonski razgovor između predsednika Ruske Federacije Vladimira Putina i predsednika Ukrajine Vladimira Zelenskog“, navodi se u saopštenju Kremlja.\nRanije je Jelisejska palata saopštila da će se sastanak lidera „normandijske četvorke“ održati 9. decembra u Parizu. Vlada Nemačke je potvrdila da će nemačka kancelarka Angela Merkel prisustvovati ovom sastanku.\nKabinet ukrajinskog predsednika takođe je saopštio da je Zelenski u razgovoru sa Putinom istakao potrebu da se vrati oprema sa tri ukrajinska broda koje je Rusija vratila Kijevu.\n„Predsednik Ukrajine istakao je značaj nedavnog vraćanja ukrajinskih brodova“, dodaje se u saopštenju objavljenom na Fejsbuku.


Žreb, Liga šampiona: PSŽ – Junajted, Bajern – Atletiko, Inter – Ajaks\nŽrebom u Nionu odlučeni su parovi osmine finala Lige šampiona. Dušan Tadić i Ajaks sastaju se sa Interom, Luka Jović i Real igraju protiv Benfike, dok smo... 13.12.2021, Sputnik Srbija\nRazlog za poništavanje je greška organizatora pri raspoređivanju kuglica.Opširnije u posebnoj vesti:Osvrnimo se, ipak, na to kako je izgledao poništeni žreb. Parovi osmine finala Lige šampiona:Odmah u osmini finala mogli smo da dobijemo derbi nad derbijima, i to ne zbog veličine klubova, već fudbalera koji igraju za iste. Pari Sen Žermen, predvođen Lionelom Mesijem trebalo je da ugosti Mančester junajted za koju od ove sezone ponovo igra Kristijano Ronaldo.Mesi i Ronaldo obeležili su istoriju fudbala, između njih dvojice stvoreno je najveće rivalstvo i još mnogo decenija trajaće debata ko je najbolji svih vremena.Moglo je da bude neizvesno i u susretu Bajern Minhena i Atletiko Madrida. Uloga blagog favorita bila je na strani Bavaraca, ali ako neko zna da igra u nokaut fazi to su onda Čolo Simeone i „jorgandžije“.Real Madrid, za koju nastupa Luka Jović, trebalo je da se sastane sa Benfikom, dok je aktuelni šampion Evrope, ekipa Čelsija, trebalo da igra protiv Lila. Zanimljivo je moglo da bude u duelu Intera i Ajaksa za koji nastupa naš Dušan Tadić. Holanđani igraju sjajan fudbal i imali su šansu da izbace aktuelnog šampiona Italije. Mančester siti bi bio veliki favorit protiv Viljareala, baš kao i Liverpul u duelu sa Salcburgom, odnosno Juventus protiv Sportinga iz Lisabona. Utakmice osmine finala na programu su 15, 16. februrara 2022, dok su revanši 22. i 23.► Lester, PSV, Marsej – koga želite da Partizan izvuče na žrebu?► Srbin usred skandala u Poljskoj – huligani maltretirali igrače: „Uplašeni su, ne žele da pričaju“► Radna akcija na „Marakani“ pred susret Zvezde i Radnika /foto/\n13:55 13.12.2021 (Osveženo: 14:13 13.12.2021)\n© Foto : Skrinšot / Arena sport / Arena klaudŽreb za Ligu šampiona – osmina finala\n© Foto : Skrinšot / Arena sport / Arena klaud\nŽrebom u Nionu odlučeni su parovi osmine finala Lige šampiona. Dušan Tadić i Ajaks sastaju se sa Interom, Luka Jović i Real igraju protiv Benfike, dok smo dobili i derbije između PSŽ i Mančester junajteda, Bajerna i Atletiko Madrida. Ali, žreb je poništen!\nRazlog za poništavanje je greška organizatora pri raspoređivanju kuglica.\nOpširnije u posebnoj vesti:\nOsvrnimo se, ipak, na to kako je izgledao poništeni žreb.\nReal Madrid – Benfika\nBajern Minhen – Atletiko Madrid\nOdmah u osmini finala mogli smo da dobijemo derbi nad derbijima, i to ne zbog veličine klubova, već fudbalera koji igraju za iste.\nPari Sen Žermen, predvođen Lionelom Mesijem trebalo je da ugosti Mančester junajted za koju od ove sezone ponovo igra Kristijano Ronaldo.\nMesi i Ronaldo obeležili su istoriju fudbala, između njih dvojice stvoreno je najveće rivalstvo i još mnogo decenija trajaće debata ko je najbolji svih vremena.\nMoglo je da bude neizvesno i u susretu Bajern Minhena i Atletiko Madrida. Uloga blagog favorita bila je na strani Bavaraca, ali ako neko zna da igra u nokaut fazi to su onda Čolo Simeone i „jorgandžije“.\nReal Madrid, za koju nastupa Luka Jović, trebalo je da se sastane sa Benfikom, dok je aktuelni šampion Evrope, ekipa Čelsija, trebalo da igra protiv Lila.\nZanimljivo je moglo da bude u duelu Intera i Ajaksa za koji nastupa naš Dušan Tadić. Holanđani igraju sjajan fudbal i imali su šansu da izbace aktuelnog šampiona Italije.\nMančester siti bi bio veliki favorit protiv Viljareala, baš kao i Liverpul u duelu sa Salcburgom, odnosno Juventus protiv Sportinga iz Lisabona.\nUtakmice osmine finala na programu su 15, 16. februrara 2022, dok su revanši 22. i 23.\n► Radna akcija na „Marakani“ pred susret Zvezde i Radnika /foto/


Melaniji Tramp stižu cipele, rakija i pismo – Zvornik Danas\nNaslovna/VIJESTI/Društvo/Melaniji Tramp stižu cipele, rakija i pismo\nMelaniji Tramp stižu cipele, rakija i pismo\nRedakcija Send an email 30. августа 2016\nBANJALUKA – Dva para cipela broj 42, zajedno sa domaćom rakijom, pismom i mapom Banjaluke juče su iz banjalučke fabrike „Bema“ otišla brzom poštom u SAD na adresu Melanije Tramp, supruge republikanskog kandidata za predsjednika SAD Donalda Trampa.\nTehnički direktor „Beme“ Marinko Umičević prije slanja cipela rekao je da Melaniji šalju jedan par cipela u zlatnoj boji, u kojima može šetati po SAD tokom kampanje i bijele, simbolične, da u njima prošeta po Bijeloj kući. Cipele je upotpunio motiv zmijanjskog veza.\n– „Bema“ nema šta drugo da ponudi do cipela, koje smo izradili sa puno ljubavi. Materijali su vrhunski, koža i memorijska pjena, da buduća prva dama SAD ne bi izgubila na eleganciji – rekao je Umičević i dodao da je Melanija oduševljena poklonom.\nDodao je da se „Bema“ na ovaj korak odlučila kao znak podrške njoj i njenom suprugu na predstojećim predsjedničkim izborima. Prije samog pakovanja, Umičević je cipele posuo vodom, da ne bi nažuljale novu vlasnicu, dok je u pismu koje joj je uputio izrazio nadu da naša zemlja od SAD konačno može očekivati prijateljstvo, piše Glas Srpske.\nNovinar dobio otkaz zbog pisanja o zdravlju Hilari Klinton


Sergej Vojvodić iz Borče sa 9 godina kik boks šampion - www.lobi-info.rs\nMarija K. 14. februara 2020., 15:28 3.9k Views\nTurnir u borilačkim veštinama ”Gala fight night 4” održan je u nedelju, 9. februara u Sportskoj hali u Žablju, pod pokroviteljstvom Opštine Žabalj, Kik boks saveza Srbije i Međunarodne organizacije za kik – boks ”Wako pro”.\nNa ovom turniru debitovao je i devetogodišnji Sergej Vojvodić iz Borče, najmlađi kik bokser Srbije, koji inače trenita u sportskom oktagon Octagon u Krnjači.\nSergej je na ”Gala fight night 4” odneo pobedu protiv starijeg i iskusnijeg protivnika, i time postao najmlađi šampion.\nInače ovaj mladi sportista se mesecima pripremao za takmičenje uz svog trenera Stefana Subotića, koji je nekadašnji šampion Balkana i jedan od trenera najboljeg kluba u Beogradu, KBS Pobednik-a.\nKada je prvi put ušao u salu, znao sam da ako trenira, biće čudo, pravi mali ratnik – rekao je Sergejev trener\nA mladi sportista nastavlja dalje u nove pobede, i tek mu predstoje takmičenja koja željno iščekuje, jer Sergej je pravi šampion ovog sporta.\nPrethodna objava Danas je Sveti Trifun, a za mnoge i dan zaljubljenih\nSledeća objava Zbog radova bez struje sugrađani u delovima Borče i Krnjače


Vučić u BAT: Mi smo srećni kada vi zarađujete više - Bujanovačke\nPočetna EKONOMIJA Vučić u BAT: Mi smo srećni kada vi zarađujete više\nVučić u BAT: Mi smo srećni kada vi zarađujete više\nBujanovačke10. maj 2016.EKONOMIJA, NASLOVNA0\nSrbija je najbolje mesto i dobro ste izabrali. Kad to kažem, pošteno govorim i iz vašeg ugla, ovde ćete više da zaradite – rekao je Vučić i napomenuo da zahvaljujući novom pogonu i industriji te kompanije država dobija više od 100 miliona evra godišnje u budžetu\nVRANJE, BUJANOVAC, 10. maj 2016. (Tekst i foto: Tanjug) – Nova proizvodna linija najvećeg britanskog investitora u Srbiji, kompanije Britiš-amerikan tobako (BAT), svečano je otvorena u Vranju.\nU rad ju je pustio premijer Aleksandar Vučić, a otvaranjem pogona vrednog pet miliona evra, kompanija BAT je za 40 odsto uvećala svoje kapacitete i postala proizvodni centar zemalja članica CEFTA sporazuma.\nVučić se zahvalio komaniji „Britiš-amerikan tobako“ što je proizvodni pogon preselila iz Hrvatske u Vranje, uz poruku da je Srbija najbolje mesto za ulaganje.\n„Srbija je najbolje mesto i dobro ste izabrali. Kad to kažem, pošteno govorim i iz vašeg ugla, ovde ćete više da zaradite…“, rekao je Vučić i napomenuo da zahvaljujući novom pogonu i industriji te kompanije država dobija više od 100 miliona evra godišnje u budžetu.\nTo je, napomenuo je, ogroman novac za vladu, državu i građane.\n„Na tome smo izuzetno zahvalni i zato ćemo da vidimo šta još možemo da uradimo kako bismo mogli da od vas još više uzimali za škole, bolnice… Mi smo srećni kada vi zarađujete više“, rekao je Vučić.\nPoručio je i da će država da poboljša borbu protiv šverca duvana i da vidi kako može još da pomogne toj kompaniji.\n„Moraćemo tu borbu da ojačamo, to mora biti permanentna bitka, a ne borba koja će trajati mesec-dva-tri. U najkraćem periodu očekujte bolje rezultate“, rekao je Vučić.\nVučić se pre obilaska i puštanja pogona u rad sastao s top-menadžmentom kompanije, s kojim je razgovarao o budućim planovima BAT u Srbiji.\nBritiš-amerikan tobako je posle uspešne privatizacije jedne od najuglednijih domaćih duvanskih fabrika postao jedan od najznačajnijih stranih investitora u Srbiji.\nKompanija BAT osnovana je 1902. i vodeća je multinacionalna duvanska kompanija na svetu saviše od 200 brendova i prisutna je na skoro svim tržištima, gde zapošljava oko 58.000 radnika.\nU 2015. BAT je prodao 663 milijarde cigareta proizvedenih u 44 fabrike, u 41 zemlji širom sveta.\nProšle godine ostvario je ukupan prihod od 41 milijarde funti, od čega je gotovo 30 milijardi funti uloženo u budžete država širom sveta, dok operativni profit kompanije iznosi 4,5 milijardi funti.\nPrevious PostBogoljub Tomić menadžer godine Next PostMilković na skupu u Subotici: Bezbednost hrane je ugrožena


17.jun 2013. Učesnici skupa „Parlament u fokusu“ – oblici saradnje sa političkim grupacijama u Evropi\nOdržan dijalog za narodne poslanike „Parlament u fokusu“ – oblici saradnje sa političkim grupacijama u Evropi\nU Domu Narodne skupštine danas je, u organizaciji Fondacije Konrad Adenauer i Evropskog pokreta Srbije, održan dijalog za narodne poslanike „Parlament u fokusu“ – oblici saradnje sa političkim grupacijama u Evropi.\nPozdravaljajući učesnike skupa, direktor kancelarije Fondacije Konrad Adenauer u Beogradu Henri Bone istakao je da je u okviru međunarodne saradnje političkih partija od ključnog značaja jačanje individualnih kapaciteta narodnih poslanika koji u svom radu treba da koriste mehanizme koji su im na raspolaganju, posebno one koji se odnose na kontrolu rada izvršne vlasti.\nNarodna poslanica Nataša Vučković, članica delegacije Narodne skupštine u PSSE i potpredsednica poslaničkog kluba Partije evropskih socijalista u PSSE govorila je o svom iskustvu u saradnji sa poslanicima političkih partija na međunarodnom planu. Ona je rekla da učešće poslanika u ovim organizacijama doprinosi njihovom boljem radu, ali omogućava i unapređenje organizovanja i jačanje stranačkih kapaciteta određene političke partije.\nNarodna poslanica Elvira Kovač, potpredsednica grupacije Evropske narodne partije u PSSE upoznala je učesnike skupa sa načinom rada i odlučavanja u ovoj Grupaciji.\nU diskusiji, u kojoj su učestvovali narodni poslanici Neven Cvetićanin, Jelena Travar Miljević i Gordana Čomić, razgovaralo se o međunarodnoj saradnji političkih partija u svetlu pristupanja Srbije Evropskoj uniji, a razmenjena su mišljenja i o političkim ideologijama u modernom društvu, načinu odlučivanja u mećunarodnim organizacijama i značaju ulaganja u obrazovanje.\nI diskusiji je učestvovao i prof.dr Zoran Stojiljković, profesor Fakulteta političkih nauka u Beogradu i jedan od autora knjige Političke grupacije u Evropi, koja je predstavljena na današnjem skupu.


Jeremić danas predsedava Generalnoj skupštini UN | Glas javnosti\nPočetna > Politika > Jeremić danas predsedava Generalnoj skupštini UN\nJeremić danas predsedava Generalnoj skupštini UN NJUJORK - Generalna skupština Ujedinjenih nacija, kojom od danas u ime Srbije predsedava Vuk Jeremić, započinje novo redovno godišnje zasedanje.\nJeremić je u ponedeljak uveče simbolično preuzeo predsedavanje na 66. sesiji Generalne skupštine UN od predstavnika Katara Nasira Abdulaziza al Nasira koji mu je predao čekić koji je koristio tokom vođenja sednica. U zgradi UN na Ist riveru u Njujorku primopredaji je prisustvovao i generalni sekretar UN Ban Ki-mun, koji je pozdravio Nasira i Jeremića.\n"Ovo je velika prilika za svaku zemlju koja se nađe na ovoj poziciji. Srbija će, preko Generalne skupštine, biti na vrlo vidljivom mestu i onaće biti tačka preko koje se vrši veliki broj razgovora i pregovora",rekao je Jeremić.\nVisoka debata biće održana 25. septembra, a prvi će se, po tradiciji, svetskim liderima obratiti predsednik Brazila. Nakon njega, po nepisanom diplomatskom pravilu govoriće američki predsednik Barak Obama, a kao treći, prisutnima će se obratiti predsednik Srbije Tomislav Nikolić.


NSinfo: I u Srbiji - Obdaništa u kompanijama i državnim institucijama\nI u Srbiji - Obdaništa u kompanijama i državnim institucijama\npredložiće u narednom periodu da sve kompanije koje primaju nekakve subvencije države i zapošljavaju više od 100 radnika obezbede prostor u okviru tih kompanija i institucija gde će se čuvati deca zaposlenih, izjavila je potpredsednica vlade i predsednica Koordinacionog tela za rodnu ravnopravnost Zorana Mihajlović.\nOna objašnjava da nije važno da li je u pitanju fabrika, kompanija ili ministarstvo.\nNajavila je da će njeno Ministarstvo građevinarstva, saobraćaja i infrastrukture obezbediti prostor za decu onih koji rade u tom ministarstvu.\n"Predlog Koordinacionog tela u narednom periodu će biti da sve kompanije koje primaju subvencije od strane države imaju preporuku u ugovoru, od strane vlade, da ukoliko zapošljavaju više od 100 ljudi tu postoji prostor gde će moći da budu deca", rekla je Mihajlović.\n... ap vojvodina, Novi Sad, posao, srbija, vrtić, zanimljivosti


Tiket dana (četvrtak, 25.11.2021.) – Kladjenje.rs\nHomeTiket danaTiket dana (četvrtak, 25.11.2021.)\n25 Novembra, 2021 Vlajko Tiket dana 0\nU četvrtak nas očekuje dosta zanimljivih mečeva, a fokus će svakako biti na duelima petog kola grupne faze Liga Evrope. Međutim, pored toga nas očekuju i novi susreti plej-ofa MLS-a, ali i poslednji meč 22. kola argentinske Primere u kom će River Plejt na svom terenu pokušati da overi titulu šampiona Argentine protiv Rasinga.\nMonako – Real Sosijedad – 3+ @ 2.00 u Mozzartbet\nPrvi meč koji smo za vas ovog dana analizirali se igra u Kneževini gde će fudbaleri Monaka na svom stadionu ugostiti Real Sosijedad.\nMonako ima baš dosta problema u poslednje vreme, a najboji pokazatelj za to je što ova ekipa na četiri poslednja susreta u svim takmičenjima nije uspela da upiše trijumf. Kada je Liga Evrope u pitanju trenutno se “kneževi” nalaze na prvom mestu na tabeli uz osam osvojenih bodova i utisak je da bi izabranici Nika Kovača sa trijumfom protiv Real Sosijedada i zvanično obezbedili plasman u nokaut fazu, što je svakako jedan od primarnih ciljeva kada je ova sezona u pitanju.\nU goste im dolazi Sosijedad koji se trenutno mimo svih očekivanja nalazi na drugom mestu na tabeli španske La Lige uz samo bod manjka u odnosu na prvoplasirani Real Madrid, a zanimljivo je da je tim sa “Anoete” pre prošlog kola bio lider na tabeli, ali je nažalost ekipa za koju između ostalih nastupa i David Silva prošlog vikenda na svom terenu odigrala meč bez golova protiv Valensije.\nOba tima će sasvim sigurno ovde ići na trijumf zbog čega bi vrlo lako mogli da prisustvujemo jednom efikasnom susretu zbog čega vam preporučujemo da odigrate igru 3+ koju kladionica Mozzartbet plaća sa fantastičnom kvotom 2.00.\nRiver Plejt – Rasing – 1 @ 1.50 u Mozzartbet\nRiver Plejt igra fantastično ove sezone, a kako sada stvari stoje nagrada za sjajne partije biće titula šampiona Argentine, i to prva nakon što je klub preuzeo fenomenalni trener Galjardo.\nNaime, u ovom trenutku se jedna od najtrofejnijih argentinskih ekipa nalazi na prvom mestu na tabeli Primere uz devet bodova manjka u odnosu na drugoplasirani Taljeres koji je jedno od najprijatnijih iznenađenja ovog šampionata.\nU prošlom kolu su izabranici Marsela Galjarda ostvarili veoma važan trijumf na gostovanju kod Platensea kada je bilo 0:1, i da bi i definitivno postali šampioni, fudbalerima River Plejta nedostaje još samo jedan trijumf, do koga bi mogli da dođu već u ovom kolu.\nRasing iz Aveljenade ima zadatak da odloži šampionsko slavlje domaćina, ali je veliko pitanje koliko je to u ovom trenutku realno obzirom da ova ekipa u poslednje vreme ima dosta problema, pošto su fudbaleri Rasinga na pet poslednjih mečeva ostvarili samo jedan trijumf, jedan remi i čak tri poraza.\nU prošlom kolu je ova ekipa poražena na svom terenu od Kolona u jednom veoma zanimljivom susretu koji je na kraju završen rezultatom 1:2.\nZa očekivati je da domaćin bude pod pritiskom pošto je ulog ogroman jer domaćin bi pobedom došao do šampionske titule, pa možda zbog toga ne treba ovde očekivati previše golova, ali smo mišljenja da se pobeda River Plejta nijedne sekunde ne sme dovesti u pitanje pa vam predlažemo da odigrate jedinicu za koju je kladionica Mozzartbet pripremila kvotu 1.50.\nKolorado – Portland – X2 @ 2.24 u Mozzartbet\nPoslednji duel koji smo za vas ovog puta analizirali nam dolazi iz MLS-a gde se uveliko igra plej-of, a opredelili smo se za meč između Kolorada i Portlanda.\nKolorado je odigrao fantastično regularni deo šampionata što će nam svakako najbolje potvrdi i prvo mesto na tabeli zapadne konferencije.\nOno što je je veoma zanimljivo je da je ova ekipa ostvarila trijumf u poslednjem kolu regularnog dela prvenstva nad LA Galaksijem i tako ostavila bez plej-ofa verovatno i najpopularniju fudbalsku ekipu u Americi. Taj meč je završen rezultatom 5:2, što nam je odličan pokazatelj kako igra Kolorado u poslednje vreme.\nŠto se tiče Portlanda, nekadašnji šampion Amerike je većim delom šampionata pružao promenljive partije, ali onda kada je to bilo najpotrebnije Timbersi su zaigrali najbolje, i na kraju su zauzeli četvrto mesto na tabeli zapadne konferencije, uz podatak da su na tri poslednja susreta ostvarili isto toliko trijumfa.\nZa razliku od svog protivnika koji se direktno plasirao u četvrtfinale, Portland je u osmini finala bez većih problema eliminisao Minesotu, a taj duel je završen rezultatom 3:1.\nGodinama unazad smo bili svedoci sjajnih partija Portlanda u plej-ofu i smatramo da će popularni Timbersi sa time nastaviti i ovog puta zbog čega vam toplo preporučujemo da probate sa duplom šansom X2 za koju je kladionica Mozzartbet pripremila kvotu 2.24.\nUkupna kvota na tiketu za četvrtak u kladionici Mozzartbet iznosi 6.72.


VAZDUŠNI DIV “GOODYEAR BLIMP” OSVOJIO SRCA SLOVENACA – AUTOSRBIJA.CLUB\nDogađaj na aerodromu je bilo raznovrstan i zanimljiv, jer je Goodyear Blimp putnicima pružio sveobuhvatan doživljaj panoramskog leta iznad Bledskog jezera, Kranja i Škofje Loke.\nPročitajte još:“GOODYEAR BLIMPOM” IZNAD BLEDA (FOTO/VIDEO)\nS njim su, u udobnoj i savremenoj gondoli, leteli poslovni partneri kompanije Goodyear, novinari iz regiona, zaposleni u kompaniji izvučeni žrebom, kao i pobednici različitih nagradnih igara koje je organizovao Goodyear Slovenija.\nKatharine Board i Fritz Guenther\nGoodyear Blimp se u Sloveniji zaustavio u sklopu svoje evropske turneje, koja je u punom jeku još od početka juna 2021. godine. Blimp je trke moto-sporta već snimao u Nemačkoj, Ujedinjenom Kraljevstvu i Italiji, a do kraja leta će leteti još iznad trke u Danskoj, a turneju će završiti u velikom stilu, kada će na prvu godišnjicu prošlogodišnjeg povratka u Evropu krenuti u Francusku i ispratiti svetsko prvenstvo u trci izdržljivosti 24 sati Le Mana.\nTime će i završiti Eurosportov veliki televizijski prenos uživo. Za bezbedan let Goodyear Blimpa na evropskom nebu brinu se dva iskusna pilota, Katharine Board i Fritz Guenther, koji su upravljali vazdušnim brodovima u Severnoj Americi, Aziji i Evropi, a Guenther i u Africi.\nPutnici u gondoli\nGoodyear Blimp će tako nastaviti sa svojom misijom redovnog praćenja sportskih događaja, jačajući Goodyear-ovu poziciju u svetu moto-sporta, a istovremeno prenoseći Goodyear-ove boje širom Evrope letenjem iznad različitih gradova.\nPanorama iznad Bleda


Orink papir A4 P661230S/20, Glossy 230g/m2 20 listova papir cena, cene Srbija, prodaja Beograd Novi Sad Niš\nOrink papir A4 P661230S/20, Glossy 230g/m2 20 listova papir cene\n- Papir A4 Orink P661230S/20, Glossy 230g/m2 20 listova... specifikacija\nPapir A4 Orink P661230S/20, Glossy 230g/m2 20 listova\nEPonuda nije internet prodavnica već Vam omogućava da brzo i lako nađete Orink papir A4 P661230S/20, Glossy 230g/m2 20 listova papir po najjeftinijoj ceni. Naš cilj je da kupci budu što bolje informisani o ponudi Orink papir papir A4 P661230S/20, Glossy 230g/m2 20 listova na tržištu Srbije. Vrlo lako nalazite željeni proizvod za kategoriju Papir cene, ne morate da lutate od sajta do sajta za Orink Papir, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Orink papir A4 P661230S/20, Glossy 230g/m2 20 listova papir sa PRODAVCEM. EPonuda ne može da garantuje potpunu tačnost specifikacije i slika za Orink papir A4 P661230S/20, Glossy 230g/m2 20 listova papir. Pre kupovine, podatke za Orink papir papir A4 P661230S/20, Glossy 230g/m2 20 listova proverite na sajtu PROIZVOĐAČA.


Čadež u Njujorku predstavlja region liderima svetskog biznisa - Ekonomija - Dnevni list Danas\nPočetna » Ekonomija » Čadež u Njujorku predstavlja region liderima svetskog biznisa\n0Piše: Beta 22. septembra 2019. 20.23\nPrivredna komara saopštila je da će ovogodišnji samit, koji se održava, u ponedeljak i utorak, u vreme zasedanja Generalne Skupštine UN, okupiti oko 300 govornika iz SAD i sveta.\nMeđu njima su sadašnji i bivši predsednici država i vlada, kongresmeni i parlamentarci, predstavnici državnih administracija, medjunarodnih biznis i finansijskih institucija i organizacija iz drugih oblasti, multinacionalnih kompanija, banaka, fondova, konsultanstkih kuća, univerziteta i instituta, američkih i svetskih medija.\n„Čast je govoriti pred tako velikim i uglednim skupom i odlična prilika da glas poslovne zajednice Srbije i regiona čuje toliko uticajnih lidera javnog, privatnog i civilnog sektora, ne samo iz Amerike, već iz celog sveta“, rekao je Čadež a prenosi služba za informisanje.\nOn je kazao da je to šansa da medjunarodnoj javnosti, pre svega moćnim svetskim kompanijama – potencijalnim investitorima PKS predstavi novu sliku o regionu, „kao regionu uspeha, a ne sukoba i prepreka – mestu koje zavredjuje njihov kapital, koje će im doneti profit i gde njihove investicije više vrede nego na mnogim drugim destinacijama u svetu“.\nU saopštenju je navedeno, da će se na gotovo 70 panela, sesija i predavanja učesnici samita tokom naredna dva dana baviti širokim spektrom tema i globalnih izazova – od smanjenja siromaštva i pitanja bitnih za unapredjenje zdravlja i obrazovanja svetske populacije, energetske održivosti do digitalizacije i savremenijih tehnologija kao što je 5G mreža.\nMarko Čadež, Privredna komora SrbijeBeograd\nČadež: Digitalni susreti srpskih i slovenačkih privrednika sa partnerima u svetu\nPKS: Državna podrška Srbije za brži oporavak i nova radna mesta


Čavić: Medalje kao osnov za poboljšanje uslova u Srbiji – Nadlanu.com\nBEOGRAD, 4. avgusta 2009. (Beta) - Srpski plivač i prvak sveta u trci na 50 metara leptir Milorad Čavić rekao je da se nada da će uspesi srpskih takmičara na šampionatu u Rimu doprineti poboljšanju uslova za rad i treniranje u sportovima na vodi u Srbiji.\nČavić je u Rimu osvojio zlatnu i srebrnu medalju (100 metara leptir), Nađa Higla postala je svetski šampion u trci na 200 metara prsno, dok su vaterpolisti Srbije u finalu savladali Španiju.\nČavićev trener Petar Popović, koji je nedavno imenovan za direktora bazena u sportskom centru Milan Gale Muškatirović, rekao je da je sada pravi trenutak da se krene u obnovu bazena.\n"Nadam se da ćemo ružnu sliku o bazenima u Beogradu vrlo brzo promeniti. Sada imamo dobar impuls da revitalizujemo zapuštene objekte. Uspesi svih naših plivača doveli su do pozitivnog skoka. Ljudi to prepoznaju i verujem da će nadležni podržati našu akciju", poručio je Popović.\nGradski sekretar za sport Aca Kovačević rekao je da je Beograd do sada pomagao plivačima koliko je mogao i najavio početak radova na renoviranju nekoliko bazena.\n"Ovi ljudi su vrlo skromni, jer su učinili mnogo za nas i dali nam zadatak. Očekujemo od Milorada i ostalih plivača nove medalje, kojih sigurno neće biti bez boljih uslova za rad. Imamo nekoliko bazena koji bi trebalo da rade, kao što su "25. maj" (SC "Milan Gale Muškatirović") i "11. april" u Novom Beogradu. Moramo da stvorimo uslove za sadašnje, ali i buduće generacije", kazao je on.


Beta | 03. 04. 2017 - 18:07h\nBritanski dnevni list "Gardijan" (Guardian) piše danas da je premijer Aleksandar Vučić pobedom u prvom krugu predsedničkih izbora ojačao svoju vlast u Srbiji i da se očekuje da će ojačati predsedničku funkciju.\nFoto: Andrej Cukic / EPA; Aleksandar Vučić\n"Gardijan" navodi da je Vučić "bivši ekstremni nacionalista koji se transformisao u proevropskog reformatora", koji želi da vodi zemlju ka EU, ali i da produbljuje veze s "tradicionalnom srpskom saveznicom Rusijom".\nNjegovu kandidaturu podržao je ruski predsednik Vladimir Putin "u vreme kada neki strahuju od širenja ruskog uticaja na Balkanu", piše list.\nOčekuje se da Vučić "odredi naslednika na mestu premijera koji će formalno biti vođa vlade" i da moćnijom učini predsedničku funkciju koja je sada ceremonijalna, navodi Gardijan.\nU tekstu pod naslovom "Srpski premijer izabran za predsednika dok EU upozorava na jačanje njegove moći" "Gardijan" navodi današnju izjavu komesara za proširenje EU Johanesa Hana da Vučić ima "određenu odgovornost da pažljivo koristi snažnu podršku građana", a da ga je ohrabrilo Vučićevo uveravanje da će "u potpunosti poštovati Ustav".\n"Gardijan" piše da su kritičari zabrinuti da bi Vučić mogao da postane "previše moćan" i da bi to moglo da dovede do "erozije sloboda u mladoj srpskoj demokratiji".\n"Republika": Vučić pobedio, Srbija nije razočarala Evropu\nVučić je izgradio političku reputaciju kao član Srpske radikalne stranke koja je "promovisala ideju Velike Srbije" i podržavala "krvave ratove" u Hrvatskoj, Bosni i Hercegovini i na Kosovu, "za koje se procenjuje da su odneli oko 100.000 života", navodi "Gardijan".\nList dodaje da će Vučićev prioritet biti da privuče investicije i obezbedi ekonomsku stabilnost Srbije "razorene visokom nezaposlenošću i niskim životnim standardom".\nJeremić: Nema pobede u prvom krugu, zato je…\nBudući kandidat za predsednika Srbije Vuk Jeremić ocenio je da aktuelni premijer Aleksandar Vučić ne može da pobedi u prvom krugu predsedničkih izbora, čak ni…\nBrazil: Lula hoće povratak na vlast na…\nBivši predsednik Brazila Luis Ignasio Lula de Silva smatra da će se vratiti na vlast posle opštih izbora u toj zemlji naredne godine.\nČeški predsednik Miloš Zeman vodi u prvom krugu predsedničkih izbora sa 44,2 odsto glasova, javila je danas agencija Rojters, pozivajući se na prebrojane…\nNiko ne želi da bude PREDSEDNIK ALBANIJE\nVodeći elektronski mediji u regionu na udarnim mestima objavljuju vest da je aktuelni premijer Aleksandar Vučić ubedljivi favorit današnjih predsedničkih…\nPovezane teme: Gardijan , Aleksandar Vučić , Izbori , Predsednik , Srbija


KULTIM - književnost, poezija, stvaralaštvo, kultura » 2010» april» 6\nARHEOLOZI OTKRILI OSTATKE ŠEKSPIROVE KUĆE\nArheolozi su otkrili ostatke kuće u u kojoj je, kako veruju, Vilijem Šekspir napisao najveći broj svojih čuvenih dela.\nStručnjaci su započeli radove na iskopavanju ostataka Nju Plejsa (New Place), Šekspirove kuće u njegovom rodnom mestu Stratfordu na Ejvonu, u centralnoj Engleskoj, koja je srušena pre 250 godina.\nPremda je malo ostalo od nekadašnje kuće, tim arheologa iz Birmingema tvrdi da je pronašao septičku jamu ili mesto na kome je odlagano đubre.\nArheolozi su već izvadili deliće grnčarije i polomljene glinene lule iz muljevite rupe za koju kažu da krije mnoge tajne o Šekspirovom životu.\nIskopavanja se obavljaju na tri lokacije na imanju koje je Šekspir kupio 1597. godine kada se, ovenčan slavom, vratio iz Londona u zavičaj.\n“Iz dokumenata znamo da je Šekspir živeo u Nju Plejsu, ali imamo malo informacija o položaju kuće i dvorištu”, rekao je Kevin Kols, jedan od arheologa koji rade na lokaciji.\nArheolozi su ubeđeni da će iskopavanjem ostataka kuće i raznih predmeta “popuniti” neke od praznina u saznanjima o Šekspirovom životu.\n“Čak i sićušan delić grnčarije može nam dati uzbudljiv uvid u Šekspirov život, kao na primer šta je voleo da jede i da pije”, rekao je Kols.\nDo oktobra, posetioci će moći da posmatraju arheologe tokom radova na iskopavanju ostataka bardove kuće, koja je strušena 1759, prenosi londonski “Telegraf”.\nStručnjaci se nadaju da će ovaj projekat potvriti njihova teoriju da je većinu svojih dela Šekspir napisao u Stradfordu na Ejvonu, a ne u Londonu.\nOni veruju da je Šekspir putovao u London kad god je trebalo, ali da je ostatak vremena provodio u Stradfordu, gde je živeo i radio.\nDŽULIJET LUIS I NJU ROMANTIKS OTVARAJU SINEMA SITI\nGlumica će biti glavna inostrana gošća festivala, a publika će biti u prilici da vidi neke od kultnih filmova u kojima je igrala, kao i da učestvuje u otvorenoj preš konferenciji na festivalu i da razgovara sa njom. Pored toga, Džulijet Luis će održati i master - klas za studente i mlade filmske umetnike.\nIzvor: S- media/MTV\nBOB DILAN OTKAZAO NEKOLIKO KONCERATA U AZIJI\nKINESKE VLASTI PROTIV DILANA\nAmerički pevač Bob Dilan otkazao je nekoliko etapa na turneji po Aziji, zato što mu Peking nije odobrio da drži koncerte u Kini, piše štampa u Hongkongu.\nBilo je planirano da posle gostovanja u nekoliko japanskih gradova u martu, Dilan u aprilu nastupi u Kini, Hongkongu i na Tajvanu, piše Sandej morning post.\nPošto kineske vlasti nisu dale odobrenje za koncerte u Šangaju i Pekingu, tajvanska firma koja je organizaovala Dilanovu turneju, otkazala je i ostale nastupe u Aziji.\n“Prilika da svira u Kini za njega je bila najprimamljivija, a kada je to palo u vodu, otkazano je i ostalo”, izjavio je predstavnik firme Brokers braders herald.\nGLUMAC MILIJA VUKOVIĆ DOBITNIK NAGRADE ZA ŽIVOTNO DELO\nGlumac Kruševačkog pozorišta Milija Vuković dobitnik je ovogodišnje nagrade za životno delo pozorišne manifestacije “Nušićevi dani”, saopšteno je na konferenciji za novinare u Centru za kulturu Smederevo.\nČlan žirija Tatjana Lazarević-Milošević podsetila je da je Vuković igrao u mnogo predstava napisanih po Nušićevom delu, ali i da ima širok repertoar u svojoj karijeri.\nŽiri je bio u sastavu glumice Svetlane Cece Bojković (predsednik), Lazarević-Milošević i Milosava Buce Mirkovića.\nVuković je izmedju ostalih igrao u predstavama “Pokojnik”, “Sumnjivo lice”, “Koreni”, “Dundo Maroje”, “Derviš i smrt”, “Svet” i druge.\nDobitnik je nagrada “Zlatni ćuran” u okviru Dana komedije, zatim nagrade “Joakim Vujić”, Godišnje nagrade kruševačkog pozorišta…\nLaureatu će nagrada biti uručena na završnoj večeri “27. Nušićevih dana” koji se održavaju od 14. do 25. aprila u Smederevu.\nBILI AJDOL NASTUPA NA UŠĆU\nBeogradski koncert Bilija Ajdola, koji je zakazan za 21. jun, biće održan na Ušću.\nU prvoj najavi, pre mesec dana, kao koncertni prostor bila je navedena Beogradska arena. U međuvremenu na pevačevom sajtu je saopšteno da su promenjena mesta njegovih nastupa u Beogradu i Atini.\nAjdol, jedna od najvećih rok zvezda osamdesetih godina prošlog veka, dolazi drugi put u Srbiju u sklopu evropske turneje koja će ga takođe provesti kroz Skoplje, Zagreb i Ljubljanu.\nAjdol je sredinom prošle decenije vaskrsao karijeru posle 12 godina pauze, snimivši album “Devil’s Playground” uz podršku starog saradnika Stiva Stivensa, čije je umeće sviranja gitare značajno doprinelo popularnosti njegovih pesama.\nJedan od najznačajnijih koncerata u povratničkom delu karijere Ajdol je imao 2006. godine na festivalu EXIT u Novom Sadu, gde ga je videlo oko 40.000 ljudi.


Zaštitnik osudio prijetnje novinaru dnevnog lista Vijesti\nZaštitnik ljudskih prava i sloboda Crne Gore osuđuje prijetnje novinaru dnevnog lista Vijesti, Siniši Lukoviću, koje su u direktnoj vezi sa njegovim radnim zadatkom – izvještavanjem o izbornima u Tivtu. Zaštitnika zabrinjava nastavak ugrožavanja bezbjednosti novinara zbog njihovog profesionalnog angažmana, a u ovom slučaju posebno jer su prijetnje izrečene pred članovima porodice, prije svega maloljetne djece. Podsjećamo i na pozitivnu obavezu države da spriječi akte i radnje kojima se zadire u privatni život, narušava integritet porodica i porodičnog doma, ali i uznemiravaju građani samo zbog njihove javne profilacije. Kao što smo više puta ukazivali u sličnim slučajevima i sada ponavljamo da se mora poštovati pravo na slobodu izražavanja, dostojanstvo novinara, te integritet izvještača i medijskih kuća.\nSaopštenje povodom 1. oktobra - Međunarodnog dana starih\nZaštitnik ljudskih prava i sloboda Crne Gore povodom Međunarodnog dana starih podsjeća javnost da se ova kategorija stanovništva kontinuirano prepoznaje kao jedna od najugroženijih u društvu i ukazuje da servisi podrške osobama starije životne dobi nijesu razvijeni u dovoljnoj mjeri. Generalna skupština UN je u decembru 1990. godine usvojila rezoluciju kojom je 1. oktobar proglašen za Međunarodni dan starih. Prema podacima Zavoda za statistiku Crne Gore, na početku ove godine u Crnoj Gori bilo je 87 514 stanovnika starijih od 65 godina. Imajući u vidu činjenicu da Crna Gora spada u evropske zemlje sa visokim indeksom starenja, da se broj građana iznad 60 godina, u odnosu na ukupan broj stanovništva, kontinuirano povećava kao i da se stari po mnogim osnovama nalaze na marginama društva, smatramo da je neophodna efikasna i djelotvorna reakcija nadležnih službi, kako bi se obezbijedila sistemska briga za najstarije građane.\nReagovanje Zaštitnika povodom grafita sa govorom mržnje u Pljevljima\nNakon pojavljivanja grafita sa govorom mržnje koji su osvanuli u pojedinim djelovima gradskog jezgra Pljevalja, Zaštitnik ljudskih prava i sloboda izražava zabrinutost i oštar protest zbog sadržine poruka, koje neodoljivo podsjećaju na period za koji smo svi mislili da je daleko iza nas. To je posebno značajno ako se imaju u vidu bliža prošlost i događaji koji su oskrnavili sliku jednog od gradova koji su bili primjer međuetničkog sklada i suživota osoba različitih vjera i nacionalnosti. Pljevlja su bila i moraju ostati centar okupljanja, tačka susreta na tromeđi država na kojoj su nastale briljantne umotvorine i baština jedne multietničke i multinacionalne kulturne sredine, rođena brojna prijateljstva, začeti vrhunski sportski rezultati i udareni temelji višedecenijske saradnje.\nReagovanje Zaštitnika u vezi sa aktivnostima političkih subjekata u predizbornoj kampanji\nZaštitnik ljudskih prava i sloboda Crne Gore apeluje na sve aktere na političkoj sceni Crne Gore da ne koriste djecu u svrhu političke promocije, kako za vrijeme, tako i van trajanja izborne kampanje. Takođe, Zaštitnik poziva da se svi politički subjekti suzdrže od govora mržnje i upotrebe sadržaja koji se negativno odražavaju na djecu. Povodom pojavljivanje djece u propagandnim materijalima različitih političkih stranaka i učešća djece na političkim skupovima, Zaštitnik ukazuje da je takva praksa u suprotnosti sa UN Konvencijom o pravima djeteta i nacionalnim propisima. Iako upotreba djeteta u svrhu marketinga može skrenuti pažnju, izazivati saosjećanje i emociju javnosti, podsjećamo političke subjekte, medije i ukupnu javnost da je korišćenje djece za reklamiranje programa političkih partija i učešće djece u propagandnim aktivnostima neprimjereno. Na taj način se krše prava djece, čija zaštita treba da bude primarni cilj i prioritet svakog odgovornog čovjeka.\nReagovanje Zaštitnika na kamenovanje PinkM TV\nZaštitnik ljudskih prava i sloboda Crne Gore Šućko Baković najoštrije osuđuje napad na PinkM Televiziju, ocjenjujući da je u pitanju neshvatljiv bezumni i vandalski čin, koji treba hitno rasvijetliti, a vinovnike procesuirati. Kao što je obaveza medija da profesionalno izvještavaju poštujući pravila struke, tako je obaveza svih koji se ne slažu sa izvještavanja da svoje nezadovoljstvo iskažu isključivo u predviđenim proceduarama, a ne nikako nasiljem i necivilizovanim metodama. Iako postoji opredjeljenje i nedvosmislen zahtjev za napretkom stanja u medijima i izvještavanju, sa akcentom na poštovanje slobode izražavanja, dostojanstvo novinara, a prije svega integriteta izvještača i medijskih kuća, ovakvi događaji pokazuju da se mora odlučnije, efikasnije i u kontinuiteu boriti za njihovu slobodu. Zabrinjava nerasvjetljavanje nasilnih akata iz prethodnog perioda, a u konkretnom slučaju posebno to što je ova medijska kuća već bila meta napada i što počinioci nisu privedeni pravdi.\nOdgovor Zaštitnika na otvoreno pismo Demokrata\nZaštitnik ljudskih prava i sloboda Crne Gore uputio je odgovor na otvoreno pismo predstavnika Demokratske Crne Gore, od 05. avgusta 2016. godine.\nSaopštenje povodom teksta objavljenog u dnevnim novinama "Dan"\nPovodom navoda objavljenih u tekstu “Ombudsman ćuti na diskriminaciju novinarke” (Dnevne novine “Dan” 06. 08. 2016. godine; Podgoricom II strana), Zaštitnik ljudskih prava i sloboda Crne Gore uputio je pismo redakciji pomenutog medija, zamjeniku glavnog i odgovornog urednika Nikoli Markoviću i novinarki Nataši Spaić.\nOdgovor Zaštitnika Demokratama\nZaštitnik ljudskih prava i sloboda Crne Gore, Šućko Baković, uputio je odgovor političkoj organizaciji Demokratska Crna Gora-Demokarte, povodom otvorenog pisma kojim su se obratili javnosti i ovoj Instituciji.\nReagovanje povodom prijetnji poslanicima Skupštine Crne Gore albanske nacionalnosti\nZaštitnik ljudskih prava i sloboda Crne Gore osuđuje pojavu prijetećih poruka koje su ovih dana sa pojedinih profila društvenih mreža upućene poslanicima Demokratske partije socijalista albanske nacionalnosti i izražava ozbiljnu zabrinutost zbog neprimjerenog izražavanja političkog mišljenja i vrijeđanja ljudi po tom osnovu. Podsjećamo da smo snažno osudili i ranije primjere primitivne, uvredljive kampanje i prijetnji pojedinim predstavnicima političkih partija, koji su se takođe pojavili na društvenim mrežama, a koji su došli do šire javnosti putem medija. I tada smo ukazali na nužnost tolerancije u isticanju i saopštavanju različitih mišljenja što podrazumijeva i pravo na uvjeravanje drugih o ispravnosti ličnih i kolektivnih stavova, sve dok se spoljašna manifestacija takvog ponašanja kreće u granicama zaštite prava drugih osoba.\nSaopštenje povodom 30. jula, Svjetskog dana borbe protiv trafikinga\nPovodom 30. jula, Svjetskog dana borbe protiv trgovine ljudima, Zaštitnik ljudskih prava i sloboda Crne Gore podsjeća javnost da se tom pojavom na najdrastičnije načine višestruko ugrožavaju osnovna ljudska prava i slobode. Rezolucijom Generalne skupštine Ujedinjenih nacija, 30. jul je ustanovljen kao svjetski dan borbe protiv trgovine ljudima. S obzirom na činjenicu da se u sve složenijim i organizovanijim kriminalnim krugovima javljaju novi modeli izvršenja krivičnih djela, tako se i trgovina ljudima sprovedi na sve brutalniji način i sa sve težim posljednicama po žrtve. Trgovina ljudima, kao ozbiljan i rasprostranjen globalni problem, ne zaobilazi ni Crnu Goru, a s obzirom na samu prirodu tog djela i teške posljedice koje sa sobom nosi, relativno mali broj procesuiranih slučajeva žrtava trafikinga nikada ne može i ne smije biti razlog da se pasivizira odnos nadležnih prema toj temi.


Ministarstvo je, zajedno sa Centrom za međunarodnu pravnu saradnju iz Holandije i Holandskim Helsinškim komitetom, organizovao radni sastanak na temu "Kazna rada u javnom interesu".\nGeneralna direktorka Direktorata za izvršenje krivičnih sankcija u Ministarstvu pravde, Slavica Rabrenović, rekla je da je sistem za izvršenje alternativnih sankcija uspostavljen kroz podršku evropskih partnera i da Ministarstvo pravde i dalje radi na njihovom jačanju.\n"Izvršenje kazne rada u javnom interesu se ostvaruje u Crnoj Gori. Imamo 134 izvršene kazne, a sada se na izvršenju nalazi 79 osuđenih lica", rekla je Rabrenović.\n"Jačanjem trenda izricanja alternativnih sankcija i smanjenjem izricanja zatvorskih kazni smanjiće se broj lica lišenih slobode, a time i poboljšati zatvorski uslovi", smatra Rabrenović.\n"Cilj je da se pravnim licima predstave mogućnosti i inputi vezani za pružanje radnih mjesta za izvršenje kazne rada u javnom interesu onim licima kojima je ta kazna izrečena", ukazala je Rabrenović.\nNačelnik Direkcije za uslovnu slobodu, Đorđe Ivanović, objasnio je da su do sada oko 22 predmeta vraćena osnovnim sudovima zbog toga što osuđene osobe niejsu pristale da izvrše kaznu u javnom interesu ili su bili nedostupne službenicima Direkcije za uslovnu slobodu.\n"Imamo i slučajeva u kojima su lica krenula na izvršenje kazne u javnom interesu, ali je nijesu sprovodili onako kako to zakon nalaže i kako su ta lica obavezna da se ponašaju, i ti predmeti su proceusirani kako bi se kazna zamijenila za izvršenje u Zavodu", rekao je Ivanović.\n"Što znači da je kaznu rada u javnim interesu moguće izvršavati i u okviru vrtića, osnovnih škola, srednjih škola, domova učenika i studentskih domova", precizirao je Ivanović.\n"Još nije potpisan sporazum sa opštinama iz kojih nema izrečenih presuda za kaznu rada u javnom, interesu. Tu se radi o opštinama Andrijevica, Plav, Tivat", rekao je Ivanović.\n"Nadam se da će to biti u skorije vrijeme. Imamo oko 15 presuda koje su izrekli sudovi na teritoriji Crne Gore, ali zbog tehničkih mogućnosti te presude još nijesmo u mogućnosti da realizujemo", naveo je Ivanović.


Srbija na evropskoj raskrsnici: Kojim god putem da krene, ishod je neizvestan - 07.02.2020, Sputnik Srbija\nSrbija na evropskoj raskrsnici: Kojim god putem da krene, ishod je neizvestan\nSrbija, kao na raskrsnici, treba da odluči kojim će putem ka, inače, neizvesnom članstvu u EU. Nova metodologija pristupanja još nije zaokružena, ali stručnjaci... 07.02.2020, Sputnik Srbija\nUopšte se ovde ne radi o novoj metodologiji pristupanja Evropskoj uniji, već o nešto izmenjenom načinu ostvarivanja geostrateških interesa briselske birokratije, odnosno američke duboke države. Okružena s jedne strane Rusijom (i Istokom) a s druge Trampom, čija ,,lična" administracija polako preuzima poluge moći u Americi, Evropskoj uniji preostaje jedino da trenira strogoću na malim zemljama, pred svojim vratima. EU će nestati, ali vrata će ostati. Sve dok neko ne skupi hrabrost da kaže da je kralj go.\nNema tu nikakve neizvesnosti - sasvim je izvesno da JevRopski put Srbije vodi u njenu propast. Tu nema nikakve sumnje niti neizvesnosti.\n17:13 07.02.2020 (Osveženo: 19:07 07.02.2020)\nCC0 / / Put u EU - ilustracija\nSrbija, kao na raskrsnici, treba da odluči kojim će putem ka, inače, neizvesnom članstvu u EU. Nova metodologija pristupanja još nije zaokružena, ali stručnjaci kažu da ono što je do sada predstavljeno ima neke prednosti u odnosu na dosadašnju sporu i neizvesnu, ali i pozivaju na oprez.\nVanredni profesor na Fakultetu političkih nauka doktor Maja Kovačević ukazuje na to da Evropska komisija (EK) tek treba da izađe sa nekim važnim delovima nove metodologije pristupanja Evropskoj uniji (EU), kakav je i sveobuhvatni investicioni plan za region. Zato je, kaže, teško u ovom trenutku predvideti kako će izgledati celina reforme pristupanja.\nSrbija na raskrsnici, ali ona bira put do EU\n„Sa jedne strane, Srbija i Crna Gora su već u procesu pregovora, i zaista se ne mogu menjati pravila igre u samom procesu, bez pristanka ove dve zemlje. Sa druge strane, reforma koju predlaže Komisija ima neke prednosti. Jedna od značajnih je organizovanje godišnjih sastanaka na najvišem nivou, dakle Evropskog saveta EU sa šefovima država i vlada iz regiona, što jeste značajno podizanje saradnje na politički viši nivo i davanje jedne političke težine procesu“, objašnjava sagovornica Sputnjika.\nOna smatra da prednost novog modela, takođe, može da bude i intenzivnije učešće predstavnika zemlje kandidata u radu raznih radnih tela u EU. Čak i kada niste zemlja članica, kada nemate formalno pravo glasa u donošenju odluka, ipak saradnja u njihovoj pripremi i zajedničko razmatranje eventualnih mera može da bude vrlo korisno.\n„Kada ste za stolom, iznosite interese svoje zemlje, ugao iz kojeg posmatrate, jednostavno ste prisutniji u političkom procesu“, ističe Kovačevićeva.\nCC0 / Pixabay / Po kojoj će metodologiji Srbija nastaviti put ka inače neizvesnom članstvu u EU odlučiće kada bude poznata celina novog modela\nPo kojoj će metodologiji Srbija nastaviti put ka inače neizvesnom članstvu u EU odlučiće kada bude poznata celina novog modela\nMora se biti oprezan\nProfesorka na FPN, koja, između ostalog, predaje i politiku proširenja Evropske unije u 21. veku, ipak smatra da oprez nije na odmet.\n„Mislim da treba vrlo dobro izvagati da li bi Srbija trebalo da u celini prihvati taj model ili da prosto nastavi po starom sistemu otvaranja i zatvaranja poglavlja pregovora, a da na najbolji način iskoristi dodatne pogodnosti koje se nude“, kaže ona.\nPodseća da zaustavljanje procesa pregovora po novoj metodologiji i nije posebna novost, jer i u postojećem sistemu, kako se vode pregovori, EU uvek ima mogućnost da zaustavi proces, ukoliko zemlja kandidat ne pokazuje dovoljno napretka.\n„To se uvek može uraditi tako što neće biti zatvoreno pregovaračko poglavlje“, ističe Kovačevićeva.\n„EU ima načine da upravlja dinamikom ovog procesa i u prethodnoj i sada novoj metodologiji koja se predlaže, samo je pitanje političke volje — na koji način će je primenjivati ili je ponekad neće primeniti iz nekih drugih interesa“, napominje ona za Sputnjik.\nPaket sa Albanijom i Severnom Makedonijom\nNa pitanje gde bi možda mogli da se spotaknemo, ako bismo prihvatili novi model, ona kaže da bi to u izvesnom smislu moglo da bude u tome što bi se prosto sutra našli u zajedničkom paketu sa Albanijom i Severnom Makedonijom.\nMože se očekivati, smatra ona, da će pregovori sa te dve države uskoro početi i onda bi taj novi sistem i njegovo sprovođenje trebalo razraditi u praksi. To bi moglo da potraje i uspori Srbiju i Crnu Goru, dok se ne vidi kako će ti modeli funkcionisati.\nKovačevićeva dodaje da je drugo pitanje da li Srbija uopšte ima izbor u tom postupku, jer EU upravlja svakim korakom u procesu proširenja, od otvaranja poglavlja, preko kontrole tokom pregovora, do privremenog zatvaranja.\nCC0 / Balkans Photos / Evropski komesar za proširenje Oliver Varhelji potvrdio je da Srbija, šta god uradila u evropskim integracijama, ne može napred ka EU bez dogovora sa Prištinom.\nEvropski komesar za proširenje Oliver Varhelji potvrdio je da Srbija, šta god uradila u evropskim integracijama, ne može napred ka EU bez dogovora sa Prištinom.\n„U svakom trenutku, do toga da sve zemlje članice treba da daju svoju saglasnost na svakom od ovih koraka, nebrojeno je mnogo veto tačaka u kojima može da se proces zaustavlja, tako da Srbija možda i nema mnogo mogućnosti da bi insistirala na nekoj velikoj razlici. Pa i ako kažemo da nastavljamo po starom, duh ovog novog pristupa će se negde svakako odraziti i na nastavak procesa kada je reč o nama“, mišljenja je profesorka FPN.\nSama EU prosto može tempom otvaranja poglavlja i tempom vođenja pregovora da ih grupiše u, kako ih sada nazivaju — klastere, a zapravo je reč o oblastima ekonomskih i političkih reformi. A to, kako je ocenila, nije veliki manevarski prostor kako se čini na prvi pogled.\n7 Februar 2020, 19:53\n7 Februar 2020, 20:36


Počinje šesta Beogradska NATO nedelja\nNovembar 08, 2018 9:18\nNa ovogodišnjoj, 6. Beogradskoj NATO nedelji, koja će danas i sutra biti održana u Palati Srbija u Beogradu u organizaciji Centra za evroatlanske studije (CEAS), okupiće se veliki broj domaćih i stranih zvaničnika, ambasadora, stručnjaka i predstavnika medija.\nKonferenciju će otvoriti prvi potpredsednik Vlade Srbije i ministar spoljnih poslova Ivica Dačić, a najavljeno je i specijalno obraćanje putem video linka predsednika Srbije Aleksandra Vučića.\nMeđu glavnim temama o kojima će se razgovarati na ovogodišnjoj konferenciji biće prilike i budući planovi za saradnju Srbije i NATO, glavni zaključci sa NATO Samita uz poseban osvrt na Zapadni Balkan, procena stabilnosti i bezbednosne situacije na Zapadnom Balkanu, uključujući postignuca i šanse politika Evropske unije i evroatlantskih integracija.\nDiskusija će se voditi i o izazovima koji prate pregovore Beograda i Prištine i uticajima na regionalnu stabilnost potencijalnog sveobuhvatnog multidimenzionalnog sporazuma, saradnji u oblasti bezbednosti i odbrane iz globalne perspektive, regionalnoj bezbednosti i saradnji u oblasti odbrane na Zapadnom Balkanu, skandinavskom modelu vojne neutralnosti, glavnim izazovima NATO i proceni stabilnosti i bezbednosne situacije na Zapadnom Balkanu.\nMeđu učesnicima prvog dana konferencije su i viši zvaničnik NATO zadužen za Zapadni Balkan i Rusiju NATO Odeljenja za javnu diplomatiju Robert Pščel, direktorka CEAS Jelena Milić, kao i viši saradnik Škole spoljnih poslova Univerziteta Džordžtaun i gostujući viši saradnik za Inicijativu buduće Evrope pri Atlantskom savetu SAD Džefri Gedmin.\nPredviđeno je i učešće potpredsednika Narodne skupštine Vladimira Marinkovića, direktora Međunarodnog centra za odbranu i bezbednost iz Talina, iz Estonije Svena Sakova, kao i ambasadora SAD, Norveške, Nemačke i EU – Kajla Skata, Arne Sanesa Bjornstada, Tomas Šiba i Sema Fabricija.\nDrugog dana konferencije očekuje se specijalno obraćanje zamenika pomoćnika generalnog sekretara NATO za politička pitanja i bezbednosnu politiku Džejmsa Apaturaija koji će govoriti o saradnji u oblasti bezbednosti i odbrane iz globalne perspektive. Učestvovaće i direktor Evropskog projekta i stalni saradnik Instituta za humane nauke Ivan Vejvoda, šef Pregovaračkog tima za vođenje pregovora o pristupanju Srbije Evropskoj uniji Tanja Miščević i mnogi drugi.\nOvogodišnji dogadaj organizuje se s podrškom Odeljenja za javnu diplomatiju NATO-a i Ambasade Sjedinjenih Američkih Država u Srbiji, dodaje se u saopštenju.


BATA ŽIVA: Ratni profiteri i hohštapleri, nije Zvezda vaša prćija!\nNekadašnji trener Zvezde kao i obično se nije ustručavao pri oceni trenutnog stanja u klubu\nObjavljeno: 24.09.2015. 11:52h\nUoči predstojećih predsedničkih izbora u Crvenoj zvezdi koji su zakazani za 11. oktobar, a pod utiskom nategnute atmosfere koja se oko njih stvara, bivši šef struke crveno-belih Milan Živadinović dao je oštar komentar povodom raznih prepucavanja između kandidata za vodeće mesto u klubu.\n- Stav i poruka koju želim da prenesem su jasni: Ratni profiteri i hohštapleri, dalje ruke od Crvene zvezde! Ne može moj i naš klub, koji je 1945. osnovan kao narodni, a ne partijski, da bude vaša prćija. Da izvlačite korist od Zvezde i preko nje se reklamirate, a da joj nikako ne pomažete - to tako neće moći - rekao je Živadinović za "Sport" i dodao:\n- A ni mi kao legende kluba ne treba da vodimo klub, matori smo za to. Možemo da posavetujemo ako budemo upitani, ali u privatizaciji leži spas. Pre toga, na čelo Zvezde mora da dođe uspešan biznismen koji će se okružiti ljudima koji sopstvenim sredstvima mogu da izvuku klub iz krize koju armija "delija" ne pamti ni u decenijama koje su prošle - bez ustručavanja je izjavio popularni Bata Živa.\n(Espreso.rs / Izvor: Sport)\nizboriFK Crvena zvezdaPredsednički izboriMilan Živadinović


AKV protiv učešća bivše sudije u rijaliti programu | Autonomija\n"Negativne posledice po ugled pravosuđa"\nAdvokatska komora Vojvodine (AKV) pozvala je danas bivšu sudiju u penziji Snežanu Ilić, da preispita odluku o učestvovanju u rijaliti emisiji na televiziji Pink, jer je ona upitnog kvaliteta.\nAKV je u saopštenju navela da je kvalitet i kulturni nivo rijaliti emsija na niskom nivou, te da bi njeno učešće u takvom programu moglo da utiče na smanjenje ugleda profesije kojom se bavila.\n„Ukazujemo da bi svaka suprotna odluka, osim odustajanja, mogla da ima negativne posledice na ugled pravosuđa u celini, a posebno na dostojnost i uzornost sudija, tužilaca i advokata“, saopštila je AKV.\nOni su pozvali i televiziju Pink, na kojoj će biti emitovan program, da promeni odluku o učestvovanju u rijaliti programu bivše sudije Snežane ilić.\nNedavno je i Društvo sudija Srbije izrazilo zabrinutost i ocenilo da bi učešće Snežane Ilić u takvom televizijskom formatu moglo da šteti ugledu pravosuđa i zaposlenih.


Grad Kragujevac najavljuje da će na Vidovdan 28. juna u 12:30, Ministarstvo odbrane i Vojska Srbije organizovati "Otvoreni dan" - najveći taktičko-tehnički zbor, na prostoru između stadiona "Čika Dača" i Muzeja "21. oktobar".\n- Pripreme se dobro odvijaju i sve će biti aposlutno spremno za taj veliki dan. Odmah iznad stadiona "Čika Dača" naša preduzeća upravo rade na tamponiranju prostora, kako bi se obezbedila stabilna površina za svu tu vojnu tehniku koja može da bude teška i po nekoliko tona, izjavio je gradonačelnik Nikola Dašića.\n"Otvoreni dan" Vojske Srbije je velika manifestacija na kojoj će biti izložena najmodernija vojna oprema, sredstva i naoružanje od najnovijih dronova, preko tenkova, haubica, helikoptera i svega što je ljudima interesantno da vide. Pored toga, tu će biti trenažera i simulatora, na kojima će građani, a naročito najmlađi moći da provere svoju spretnost i umeće, objavio je Grad.\n- Ovo je s druge strane mnogo bitna manifestacija za grad Kragujevac. Iako baštinimo istoriju vojne industrije, čiji začetak predstavlja topolivnica, u Kragujevcu do sada nismo imali sličnu manifestaciju. Imajući u vidu da u pogonima vojne industrije danas radi 3.000 naših sugrađana, mislim da Kragujevac zaslužuje da bude domaćin jedne ovakve vojno-tehničke smotre. Manifestacija će biti jako interesantna za sve nas, za kompletne porodice, za sve ljude koji žele da vide kakvi su današnji odbrambeni kapaciteti Republike Srbije. Zaista se unapred radujem i očekujem sve ljude dobre volje na Vidovdan u 12:30, poručio je Dašić.\nU okviru ove manifestacije biće prikazano više od 40 sistema naoružanja i vojne opreme iz domaćeg razvoja kao što su modernizovani tenk M-84AS2, samohodni artiljerijski sistem NORA, TAMNAVA i ŠUMADIJA, robotizovane zemaljske platforme i bespilotne letilice, nova terenska i borbena vozila, modernizovani PVO sistemi, kao i veliki broj sredstava i komponenata koje proizvodi odbrambena industrija Srbije. Prateći program obuhvata izložbu naoružanja i uniformi iz Prvog svetskog rata, praktične prikaze borilačkih veština kao i dresure službenih pasa. Za najmlađe tu je mogućnost da se fotografišu sa pilotima i pripadnicima specijalnih jedinica, maskiraju kamuflažnim bojama i još mnogo toga, stoji u najavi Grada.\nZdružena vežba "Munjeviti udar"\nNa osnovu direktive vrhovnog komandanta Vojske Srbije i predsednika Republike Aleksandra Vučića, 15. juna je otpočela provera borbene gotovosti komandi, jedinica i ustanova Vojske Srbije.\nProvera se realizuje kako bi se utvrdio dostignuti nivo operativnih sposobnosti Generalštaba, komandi i jedinica za izvršenje dodeljenih zadataka, a otpočela je uzbunjivanjem više od 15.000 pripadnika Vojske Srbije, saopštila je VS.\nAktivnosti su predstavljale uvod u Združenu taktičku vežbu sa bojevim gađanjem "Munjeviti udar 2021", koju na osam lokacija širom Republike Srbije u sadejstvu izvode jedinice Kopnene vojske, Ratnog vazduhoplovstva i PVO, 72. brigade za specijalne operacije i 63. padobranske brigade.\nTokom vežbovnih aktivnosti biće realizovano više taktičkih vežbi i taktičkih vežbi sa bojevim gađanjem, a najkompleksnija će biti združena vežba sa bojevim gađanjem ojačane taktičke grupe u izvođenju napadne operacije, koja će se održati 27. juna na privremenom poligonu "Pešter". Tada će se državnom rukovodstvu prikazati odlučnost, uvežbanost, vatrene mogućnosti i visok nivo sadejstva i saradnje jedinica Vojske Srbije za odgovor na izazove, rizike i pretnje po bezbednost Republike Srbije, navedeno je u objavi VS.\nNa kraju vežbe, 28. juna, biće organizovan otvoreni dan u Kragujevcu, kada će građani biti u prilici da pogledaju prikaz najnovijih sredstava ratne tehnike Vojske Srbije i sredstava iz razvoja.\nPrvi "Otvoreni dan" u Kragujevcu - 2015. godine\nU kasarni "Narodni heroj Milan Blagojević" pripadnici 250. raketne brigade za protivvazduhoplovna dejstva organizovali su prvu akciju "Otvoreni dan" u Kragujevcu septembra 2015. godine. Učestvovali su i pripadnici Specijalne brigade, 98. vazduhoplovne brigade, kao i pripadnici Prve i Četvrte brigade Kopnene vojske.\nTadašnja akcija je bila prilika da se građani Kragujevca i okolnih mesta upoznaju sa delom opreme i naoružanja koje koristi Vojska Srbije i da čuju detalje o svakodnevnim zadacima koje vojnici izvršavaju.\nKragujevčanima su prikazani sistemi "neva", "kub", "bofors" i "strela" i bogat izbor opreme i naoružanja koje koriste specijalne jedinice. Putem multimedijalnih prezentacija posetioci su mogli da pogledaju najzanimljivije detalje sa međunarodnih vojnih vežbi na kojima je 250. raketna brigada učestvovala prethodnih godina, objavila je VS.\nAkcija je organizovana u okviru programa obeležavanja velikog jubileja – sto godina artiljerijsko-raketnih jedinica za protivvazduhoplovna dejstva. Braneći Kragujevac od napada iz vazduha, redov Radoje Raka Ljutovac je 30. seprembra 1915. godine hicem iz topa oborio prvi neprijateljski avion u Srbiji.\n"Otvoreni dan" u Kragujevcu 2017. (VIDEO)\n"Otvoreni dan" u Kragujevcu 2018. (VIDEO)\nKo decu iz Kragujevca tera na Vučićevu vojnu paradu\nDirektori osnovnih i srednjih škola u Kragujevcu dobili su mejl Školske uprave ovog grada u kojem se nalaže nastavnicima da učenike dovedu na vojnu paradu. Reč je o događaju koji će biti održan na Vidovdan, a prisustvovaće mu predsednik Srbije Aleksandar Vučić. S obzirom da je ovaj zahtev krajnje neprimeren po više osnova, a ponajviše jer je reč o zloupotrebi dece u političke svrhe, Nova.rs pokušala je da sazna odakle je ova ideja potekla. Odgovornost negiraju svi. I ministar prosvete Branko Ružić i gradska uprava, odnosno gradonačelnik Kragujevca Nikola Dašić.\nInformaciju o ovom nalogu upućenom direktorima osnovnih i srednjih škola u Kragujevcu objavio je portal Glas Šumadije.\nRedakcija ovog portala, kako su naveli, imala je uvid u mejl pod nazivom “Organizovano praćenje vojne parade”.\nU mejlu koji je Školska uprava Kragujevac prosledila direktorima osnovnih i srednjih škola stoji da će se na Vidovdan, 28. juna 2021. godine, na prostoru između Stadiona “Čika Dača” i Muzeja “21. oktobar”, sa početkom u 13 časova, održati vojna parada na kojoj će se prikazati obučenost i najsavremenija tehnička opremljenost Vojske Republike Srbije. Paradi će prisustvovati i predsednik Srbije Aleksandar Vučić.\nU mejlu se dalje navodi da je potrebno da sve škole povedu učenike na tu manifestaciju. I to osnovne škole učenike od četvrtog do osmog razreda, a srednje škole učenike svih razreda.\nUčenici sa nastavnicima bi trebalo da mesta za posmatranje parade zauzmu najkasnije u 12 časova i 30 minuta. Učenicima od prvog do trećeg razreda osnovne škole, piše dalje, preporučiti da paradi prisustvuju u pratnji roditelja.\nDajte sve od sebe…\nU mejlu koji potpisuje rukovodilac Školske uprave Goran Joksimović stoji i da je organizovan prevoz za učenike i nastavnike iz škola koje su udaljene od mesta održavanja parade, te da je potrebno da najkasnije do četvrtka, 24. juna do kraja radnog vremena, na mejl Školske uprave, škole pošalju podatke o broju učenika i nastavnika koji će prisustvovati ovoj manifestaciji.\n“Poštovane direktorke i poštovani direktori, zbog značaja vojne parade za našu Državu, za našu Vojsku i za naš Grad, molimo vas da date sve od sebe da organizacija njenog praćenja bude na najvišem nivou i prema brojnosti učenika i prema obezbeđivanju njihove sigurnosti (nastavnici da izvrše pripremu učenika za praćenje parade)”, zaključuje se u saopštenju.\nŠta je sporno u vezi sa ovim pozivom?\nPre svega to što se maloletna deca na ovaj način koriste u političke svrhe i za povećanje brojnosti onih koji su ispratili paradu i predsednika. Sporno je i to što su deca tog datuma uveliko na raspustu, te škole ne bi trebalo da imaju nikakve veze sa tim kako će učenici provoditi svoje slobodno vreme toga dana.\nZa potez koji je nedopustiv i nezakonit niko ne želi da preuzme odgovornost. Umesto toga na pitanje Nova.rs ko je naložio Školskoj upravi da uputi nalog direktorima usledilo je prebacivanje odgovornosti nadležnih.\nU Ministarstvu prosvete za Nova.rs kažu da nisu bili obavešteni o tome da je školama upućen dopis sa nalogom da povedu učenike na vojnu paradu.\n„Nakon te informacije, mi smo tražili od školskih uprava da nas obaveštavaju o događajima regionalnog i lokalnog tipa gde se pozivaju škole da uzmu učešće“, navode u ministarstvu.\nKako dodaju, školske uprave na zahtev jedinica lokalnih samouprava obaveštavaju škole o zvaničnim događajima koji se ogranizuju na jedinicama lokalnih samouprava ili regiona.\n„Budući da je reč o manifestaciji koja se odnosi na Vojsku Srbije upućen je poziv školama, ali nema obaveznosti s obzirom na to da su deca već 28. juna na raspustu“, kažu u Ministarstvu prosvete.\nRukovodilac Školske uprave Kragujevac Goran Joksimović, čiji se potpis nalazi na mejlu prosleđenom direktorima škola u razgovoru za Nova.rs rekao je da ovim povodom treba da se obratimo Ministarstvu prosvete.\nKada smo ga obavestili da smo već razgovarali sa predstavnicima ministarstva, te da smo dobili odgovor da o tome nisu bili obavešteni i da se takve odluke donose na nivou lokalnih samouprava, Joksimović kaže:\n“Ja znam šta je procedura. Dajem izjave tek kada mi ministar prosvete da dozvolu da dam izjavu. Kad je dobijem, ako me pozovete, daću vam izjavu”, rekao je Joksimović.\nDozvolu da govori, ipak, nije dobio, jer su svi načelnici kako su nam rekli u Ministarstvu prosvete, angažovani maksimalno, bez minuta pauze oko završnog ispita.\nGradonačelnik: Sami ste dali odgovor\nPitanja o ovom slučaju poslata su i kabinetu gradonačelnika Kragujevca Nikole Dašića.\nDašića smo pitali da li je tačna tvrdnja Ministarstva prosvete da je ovaj nalog dala lokalna samouprava – čitaj njegov kabinet i ako jeste po kom osnovu je zahtev za prisustvo učenika na vojnoj paradi prosleđen školama. Pitali smo gradonačelnika i da li je svestan da se ovde radi o zloupotrebi dece u političke svrhe.\nIz Dašićevog kabineta dobili smo sledeći odgovor:\n„S obzirom na to, da ste trećim pitanjem dali svoj odgovor na prva dva, smatramo da nema potrebe da vam na ista posebno odgovaramo. U duhu dobre saradnje i informisanosti, bez obzira na to, što nismo učestvovali u sastavljanju pomenutog dopisa i bez obzira na to što se ne radi o političkom skupu, obaveštavamo vas da će se 28. juna u 12,30 časova na prostoru iznad stadiona „Čika Dača“ održati izložbena manifestacija Vojske Srbije „Otvoreni dan“ na kojoj će biti izložena najmodernija vojna tehnika. Manifestacija ovakvog karaktera se prvi put održava u Kragujevcu i za grad je veoma značajna, imajući u vidu da grad baštini dugu istoriju vojne industrije u kojoj je i danas zaposleno više od 3.000 ljudi. Uprava grada Kragujevca poziva sve građane od najmlađaih do najstarijih da dođu i posete prikaz vojne opreme na kojoj će se upoznati sa odbrambenim potencijalima naše zemlje“.\nIzvor: Nova.rs, 24. 6. 2021.


Policajci slupali automobil dok su lovili pokemone\nIzvor\tTanjug\tavgust 03, 2016\nIgračka groznica Pokemon Go zahvatila je i policiju u Beču, čiji pripadnici su zbog ove igrice na stepenice nasukali službeno vozilo.\nJedna policijska patrola kretala se sporo putem za pešake u 18-om bečkom okrugu, a prema svedocima čuvari reda u vozilu gledali su na displeje svojih mobilnih telefona. Usled potere za pokemonima vozač patrole ispustio je iz vida put, koji se odjednom suzio, pošto su usledile stepenice, na koje se nasukalo vozilo.\nOva nesmotrenost izavala je intervenciju vatrogasaca, koji su morali da dođu da "izbave" vozilo iz nezgodne situacije.\nIako u policiji za sada ne žele da govore o ovom incidentu, navodeći da je istraga u toku, igrači Pokemona ukazuju da je u vreme zaglavljivanja policijske patrole baš u tom parku, u kojem je bila patrola, povećana uspešnost u lovu na pokemone. "Bili smo sigurni da su i polcajci bili tragači", preneli su igrači koji su u to vreme bili u parku.\n« Baka umesto ćerke pozvala potpunog stranca, on stvarno došao da joj pomogne Tigar napao ženu u ZOO vrtu »